Potpisan ugovor o realizaciji projekta za plaćanje parkiranja SMS porukom: Od Nove godine plaćanje parkinga SMS-om - Akta.ba\nPotpisan ugovor o realizaciji projekta za plaćanje parkiranja SMS porukom: Od Nove godine plaćanje parkinga SMS-om\n18.11.2009. 09:24 / Izvor: eKapija.ba\nGradonačelnik Banje Luke, Dragoljub Davidović, i generalni direktor kompanije "Telekomunikacije Republike Srpske" a.d., Predrag Ćulibrk, potpisali su 17. novembra 2009. godine, u Banjoj Luci ugovor o uvođenju informacionog sistema za naplatu i kontrolu parkiranja putem SMS poruka na području Grada.\nVrijednost potpisanog ugovora iznosi 99.455 KM, a u njemu je precizirano da će kompanija "Telekomunikacije RS" isporučiti i testirati hardver i softver, instalisati uređaje za naplatu, te obučiti radnike za rukovanje hardverom i softverom.\nPoslije potpisivanja ugovora, Dragoljub Davidović je rekao novinarima da Grad Banja Luka već dugo priprema ovaj projekat. On je naglasio da su provedene sve potrebne procedure na nivou Grada, kao i da su obezbijeđena finansijska sredstva. Gradonačelnik je pojasino da je rok za realizaciju ovog projekta 35 dana, što znači da bi od 1. januara 2010. godine ovaj sistem trebao da bude u funkciji.\nPredrag Ćulibrk je zahvalio na povjerenju, koje je Grad ukazao ovom preduzeću. On je kazao da potpisivanje ovog ugovora produbljuje i učvršćuje saradnju između Grada Banja Luka i kompanije, koju predstavlja. Ćulibrk je izrazio uvjerenje da će ovaj projekat biti uspješno realizovan u predviđenom roku, na dobrobit građana najvećeg grada Srpske.\nUsluga "mParking" omogućiće korisnicima parkinga, da slanjem SMS poruke plate parking u trajanju od jednog sata, a pet minuta prije isteka vremena korisnik će porukom biti obaviješten o isticanju vremena, sa mogućnošću da izvrši uplatu narednog sata ili da odveze svoje vozilo.\nCijena parkiranja biće identična cijeni koja se plaća na parking-aparatima, odnosno, u prvoj zoni cijena po satu iznosiće 1 KM, dnevna karta biće 5 KM, dok će u drugoj zoni cijena parkiranja po satu iznositi 0,50 KM, odnosno 3 KM za cijeli dan.\nPomoću instalisanog hardvera i softvera, radnici na kontroli parkiranja moći će preko PDA uređaja i GPRS-a dobiti informaciju da li je korisnik platio parking-uslugu.\nKorisnici usluge "mParking" biće blagovremeno obavješteni o načinu plaćanja, odnosno brojevima telefona, putem kojih će vršiti plaćanje, saopćeno je iz Službe za odnose s javnošću Grada Banja Luka.


Najava: La Liga, 32. kolo: Veliki derbi Andaluzije i još mnogo zanimljivih mečeva! – Kladjenje.rs\nHomeNajavaNajava: La Liga, 32. kolo: Veliki derbi Andaluzije i još mnogo zanimljivih mečeva!\nOvog vikenda je na programu 32. kolo španske La Lige, a svakako najinteresantniji meč ovog kola se igra na stadionu Sančez Pichuan gde će fudbaleri Sevilje ugostiti Betis u velikom derbiju Andaluzije. Što se ostalih mečeva tiče, za vas izdvajamo duele između Espanjola i Alavesa, kao i Atletiko Madrida i Selte. Barselona i Real Madrid ne bi trebalo da imaju većih problema protiv Hueske odnosno Leganesa.\nEspanjol – Alaves – 3+ @ 2.22 u Meridianbet\nPrvi meč 32. kola španske La Lige igra se u Kataloniji gde će Espanjol dočekati Alaves. Fudbaleri Espanjola neće imati većih problema oko opstanka ove sezone, a gotovo sigurno neće igrati ni u Evropi, što je jasan pokazatelj da ovu ekipu očekuje jedna poprilično mirna sezona do samog kraja. Sa druge strane Alaves igra dosta dobro ove sezone i na pravom su putu da dođu do plasmana u Ligu Evrope. Ipak, Baskijci igraju nešto lošije u poslednje vreme, pa su pali na tek sedmu poziciju na tabeli i imaju samo bod manje od šestoplasirane ekipe a to je u ovom trenutku Valensija i nema sumnje da će ove dve ekipe voditi veliku bitku oko plasmana u Ligu Evrope. Alaves igra poprilično efkasno na gostovanjima pa bi to slučaj mogao da bude i sada i zbog toga vam preporučujemo da probate sa igrom 3+ koju kladionica Meridianbet plaća sa fantastičnom kvotom 2.22.Registruj se na Meridianbet\nHueska – Barselona – GG @ 1.60 u 10bet\nOd samog početka sezone Hueska ima dosta problema, i čini se kao da na startu nisu najozbiljnije shvatili ovaj stepen takmičenja. Ipak, kako je sezona odmicala ova ekipa je pružala sve bolje partije, ali i dalje se nalaze na poslednjem mestu na tabeli i imaju čak šest bodova manje od ekipe koja se nalazi u bezbednoj zoni. Međutim, u poslednje vreme igraju dosta dobro i nakon tesnog poraza na gostovanju kod Real Madrida, uspeli su dva puta zaredom da remiziraju i to prvo na svom terenu sa Seltom a u prošlom kolu i na gostovanju kod Levantea. Na ta dva meča je Hueska postigla ukupno pet golova, što je svakako stvar koje će nam pomoći pri analiziranju ovog meča. U goste im dolazi prošlogodišnji šampion Barselona, koja će po svemu sudeći odbraniti titulu pošto u ovom trenutku imaju čak 11 bodova viška u odnosu na Atletiko Madrid. Sigurno je da će se izabranici Ernesta Valverdea u nastavku sezone više fokusirati na Ligu šampiona ali i finale Kupa pošto su nakon eliminacije Reala zakazali susret sa Valensijom. Zbog činjenice da je Hueska i te kako raspucana u poslednjih nekoliko kola savetujemo vam da ovde probate sa igrom GG koju kladionica 10bet plaća sa kvotom 1.60.Registruj se na 10Bet\nAtletiko Madrid – Selta – 3+ @ 1.98 u Meridianbet\nJedan poprilično zanimljiv duel nas očekuje na stadionu Vanda Metropolitano gde će Atletiko Madrid dočekati fudbalere Selte. Pitanje je koliko će ovo biti uspešna sezona za “jorgandžije” nakon što su rano eliminisani iz španskog Kupa Kralja, a pored toga su završili takmičenje i u Ligi šampiona gde su doživeli eliminaciju od Juventusa i to nakon što su u prvom meču slavili sa 2:0 na svom terenu. Sve to se osetilo i na partije koju ova ekipa pruža u prvenstvu pošto su od tada doživeli dva poraza, a jedan od ta dva u prošlom kolu na gostovanju kod Barselone iako su uspeli da izdrže napade Katalonaca sve do finiša utakmice iako su većim delom meča imali igrača manje pošto je isključen Košta. Kada je u pitanju ekipa Selte, svakako da smo očekivali bolje partije od ove ekipe. Međutim, kakva je situacija bila pre samo nekoliko kola sada je još i dobra pošto se ekipa iz Viga trenutno nalazi na 16. mestu i ima dva boda više od tima koji će naredne sezone igrati u Segundi. U poslednja tri kola Selta ne zna za poraz, a u tom periodu su ostvarili dve veoma važne pobede uz remi na gostovanju kod Hueske. Sigurno je da će ekipa iz Viga napasti “jorgandžije” jer drugog izbora nemaju, pa nam to otvara mogućnost za mnogo golova na ovom meču i upravo zbog toga vam predlažemo da probate sa igrom 3+ koju kladionica Meridianbet plaća sa kvotom 1.98.Registruj se na Meridianbet\nSevilja – Betis – 1 @ 1.70 u Bet365\nSvakako najzanimljiviji meč ovog kola se igra na stadionu “Sančez Pichuan” gde će fudbaleri Sevilje u velikom derbiju Andaluzije dočekati Betis. Nakon poprilično promenljive igre u drugom delu sezone, fudbaleri Sevilje su u poslednjih nekoliko kola odigrali dosta dobro i ponovo došli do pozicije broj pet i sada se nalaze na samo bod manje od četvrtoplasirane ekipe a dobro je poznato da to četvrto mesto donosi plasman u Ligu šampiona, što je svakako cilj Andalužana nakon što prošle godine nisu uspeli da dođu do plasmana u najkvalitetnije klupsko evropsko takmičenje pošto su sezonu završili na tek sedmom mestu. Kada je u pitanju Betis, mora se priznati da ova ekipa igra nepredvidivo tokom cele sezone. Trenutno se nalaze na devetom mestu i imaju samo tri boda manje od ekipe koja će naredne sezone igrati u Ligi Evrope, a u prošlom kolu su ostvarili jednu veoma važnu pobedu na svom terenu protiv Viljareala kom praktično gori pod nogama pošto se trenutno nalaze na poziciji koja vodi u niži rang. Ipak, što se tiče ovog meča, veliku prednost dajemo Sevilji pošto će sezona biti neuspešna ukoliko ne uspeju da dođu do plasmana u Ligu šampiona, ali i zbog činjenice da su u dosta boljoj formi od Betisa. Zato vam savetujemo da odigrate 1 koji kladionica Bet365 plaća sa kvotom 1.70.Registruj se na Bet365\nValjadolid – Hetafe – 2 @ 2.50 u 1xbet\nTeški su ovo dani za ekipu Valjadolida pošto se nakon sjajnog početka sezone u ovom trenutku nalaze u izuzetno opasnoj zoni i imaju isti broj bodova kao i ekipa koja će naredne sezone igrati u Segundi. Čini se da je Valjadolid u najgorem mogućem trenutku ušao u seriju mečeva bez pobede. Naime, ova ekipa na tri poslednja meča ne zna za trijumf, a u tom periodu su doživeli dva poraza i jedan remi, i nema sumnje da im do kraja sezone predstoji velika borba za opstanak. U goste im dolazi Hetafe koji je sasvim sigurno najprijatnije iznenađenje ovogodišnjeg izdanja La Lige. Naime, ova ekipa se trenutno nalazi na četvrtom mestu koje naredne sezone vodi u Ligu šampiona, što bi predstavjalo neverovatan uspeh po ovu ekipu. U prošlom kolu je Hetafe na svom terenu ostvario jedan veoma važan trijumf na svom terenu pošto su uz dosta muke savladali Atletik Bilbao, što je bila prva pobeda posle tri kola. Čini se da bi Hetafe mogao da iskoristi loš trenutak Valjadolida, pa mu zato i dajemo prednost u ovom susretu i predlažemo da odigrate 2 koju kladionica 1xbet plaća sa kvotom 2.50.Registruj se na 1XBet\nAtletik Bilbao – Rajo Valjekano – 3+ @ 1.80 u Meridianbet\nKako je Atletik Bilbao igrao na početku sezone, ovo sada je još i dobro pošto se u ovom trenutku nalaze na samo tri boda od Liga Evrope. Bila bi situacija još i bolja po ovu ekipu da u prošlom kolu nisu doživeli poraz na gostovanju kod Hetafea, ali su ipak i dalje i igri za plasman u drugo po kvalitetu evropsko klupsko takmičenje. Pre tog poraza od Hetafea su vezali tri pobede zahvaljujući čemu su ovoliko prišli ekipama koje se bore za plasman na evropsku scenu. Što se tiče Rajo Valjekana, nema sumnje da ovoj simpatičnoj ekipi predstoji velika borba za opstanak do poslednjeg kola. Ipak, u prošlom kolu su ostvarili veoma važnu pobedu na svom terenu protiv zahuktale Valensije i u ovom trenutku imaju samo tri boda manje u odnosu na ekipu koja se nalazi u bezbednoj zoni. Sigurno je da će i na ovom gostovanju pokušati da iznenade favorizovanog domaćina, i takav ofanzivni pristup gosta bi mogao vrlo lako da nam donese veliki broj golova na ovom meču pa vam zato predlažemo da probate sa igrom 3+ koju kladionica Meridianbet plaća sa kvotom 1.80.Registruj se na Meridianbet\nReal Sosijedad – Eibar – 1 @ 2.30 u 10bet\nReal Sosijedad je u jednom trenutku važio za jednu od najboljih ekipa van svog terena, ali ipak kako sezona odmiče Sosijedad pruža sve slabije partije na gostovanjima. Možda i najbolji pokazatelj za to je činjenica da su u prošlom kolu doživeli poraz na gostovanju kod Selte, ali se mora priznati da su ekipi iz Viga bodovi bili preko potrebni. Taj meč je završen rezultatom 3:1, i bila je to sedma utakmica zaredom koju ova ekipa nije uspela da dobije na strani, a zanimljivo je da su poslednji put to uradili na Santjago Bernabeu kada su bili bolji od Reala sa 2:0. Kada je u pitanju Eibar, ono što nekako karakterišu ovu ekipu već duži niz godina je podatak da sezonu uglavnom završavaju na sredini tabele, pa će tako biti i ove, i sigurno je da ih zbog toga očekuje mirna završnica šampionata jer ne mogu ni gore ni dole na tabeli. To bi mogao da iskoristi Real Sosijedad, koji igra nešto bolje na svom terenu u poslednje vreme nego što je to slučaj bio tokom većeg dela šampionata pa vam zbog toga savetujemo da odigrate 1 koji kladionica 10bet plaća sa kvotom 2.30.Registruj se na 10Bet\nĐirona – Viljareal – 2 @ 2.65 u 1xbet\nĐirona igra dosta loše u poslednje vreme i upravo zbog toga su doveli svoj opstanak u pitanje iako su većim delom sezone pružali solidne partije. Naime, ova ekipa je na poslednja tri meča doživela tri poraza i zbog toga se u ovom trenutku nalaze na samo četiri boda od ispadanja iz lige, što u jednom trenutku niko nije očekivao. U prošlom kolu su na svom terenu doživeli poraz od Espanjola, koji je tom pobedom otklonio sve dileme oko opstanka u ligi. U goste im dolazi Viljareal koji je sasvim sigurno najveće razočarenje ove sezone. Naime, “žuta podmornica” se trenutno nalazi na 18. mestu koje naredne sezone nažalost vodi u Segundi, što je sigurno da niko u klubu ne bi voleo. Ono što bi još više moglo da zabrine sve navijače ove ekipe je činjenica da je ova ekipa u najgorem mogućem trenutku ušla u negativnu seriju pošto na tri poslednja meča ne znaju za pobedu. U tom periodu su dva puta poraženi uz jedan remi i to u jednom spektakularnom meču protiv Barselone koji je završen rezultatom 4:4, iako je “žuta podmornica” imala dva gola prednosti na samo nekoliko minuta do kraja meča. Što se tiče ovog susreta, prednost ipak dajemo gostujućoj ekipi kojoj nikako nije mesto u Segundi pa vam predlažemo da odigrate 2 koju kladionica 1xbet plaća sa dosta dobrom kvotom 2.65.Registruj se na 1XBet\nValensija – Levante – 1 @ 1.46 u 10bet\nTaman kada su ušli u jednu strašnu seriju od čak 12 mečeva bez poraza, fudbaleri Valensije su u prošlom kolu mimo svih očekivanja doživeli poraz na gostovanju kod Rajo Valjekana. Ipak, “slepi miševi” i dalje imaju velike šanse za plasman u Ligu Evrope pošto se i nalaze na mestu koje vodi u drugo po kvalitetu evropsko takmičenje ali je sigurno da neće odustati ni od plasmana u Ligu šampiona pošto u ovom trenutku četvrtoplasirana ekipa Hetafea ima samo četiri boda više. Ne treba zaboraviti ni da fudbalere Valensije očekuje finale Kupa Kralja sa Barselonom i da i preko tog takmičenja mogu do plasmana u Ligu Evrope. Što se tiče Levantea, ova ekipa je u velikim problemima pošto u poslednje vreme pružaju izuzetno loše partije i zbog toga se trenutno nalaze na samo tri boda od Segunde. U prošlom kolu je Levante na svom terenu remizirao sa Hueskom koja se nalazi na poslednjem mestu na tabeli. Prednost u ovom meču dajemo domaćoj ekipi koja po svaku cenu želi do plasmana u Ligu šampiona pa vam upravo zbog toga preporučujemo da odigrate 1 koji kladionica 10bet plaća sa kvotom 1.46.Registruj se na 10Bet\nLeganes – Real Madrid – 3+ @ 1.60 u Meridianbet\nU poslednjem meču 32. kola španske La Lige će ekipa Leganesa ugostiti još uvek aktuelnog šampiona Evrope – Real iz Madrida. Leganes igra sjajno u poslednje vreme i zahvaljujući tome su na dobrom putu da i naredne sezone igraju u La Ligi iako su u jednom trenutku bili na poziciji koja naredne sezone vodi u niži rang. Ipak, u drugom delu sezone su zaigrali dosta bolje pa u ovom trenutku imaju čak 10 bodova više od ekipe koja će naredne sezone ispasti u Segundu, ali i samo šest bodova manje u odnosu na ekipu koja će naredne sezone igrati u Ligi Evrope. U goste im dolazi Real Madrid koji ima dosta problema ove sezone, ali je klub već uveliko krenuo sa sklapanjem kockica za narednu sezonu, i čini se da će Madriđani pod vođstvom Zinedina Zidana ponovo imati moćan tim. Trenutno se Real nalazi na trećem mestu, i sigurno je da žele do kraja sezone da prestignu drugoplasirani Atletiko Madrid koji u ovom trenutku ima samo dva boda više od izabranika Zinedina Zidana. Po tradiciji na mečevima između ove dve ekipe pada zaista veliki broj golova, pa bi to slučaj mogao da bude i sada i zbog toga vam preporučujemo da probate sa igrom 3+ koju kladionica Meridianbet plaća sa kvotom 1.60.Registruj se na Meridianbet\nOktobar 10, 2018 Vlajko Derbi dana 0


Evroliga, 26. kolo: Crvena zvezda - Valensija - Dan u Beogradu\nNaslovna » Izlasci » Sport » Evroliga, 26. kolo: Crvena zvezda – Valensija\nEvroliga, 26. kolo: Crvena zvezda - Valensija (foto: KK CZ)\nEvroliga, 26. kolo: Crvena zvezda – Valensija\nAh Neša 14. mart 2018. Sport Postavite komentar\nU četvrtak, 15. marta od 18.45, na programu je duel 26. kola košarkaške Evrolige Crvena zvezda – Valensija.\nKarte su već u prodaji u svim poslovnicama Eventima, a kapije dvorane „Aleksandar Nikolić“ otvaraju se u 17.00.\nDuel sa još jednim španskim predstavnikom u najelitnijem evropskom klupskom takmičenju predstavlja i uvod u izuzetno napornu i važnu seriju utakmica za crveno-bele. Naime, Crvena zvezda igra u nedelju prvi polufinalni meč ABA lige sa Mornarom, gostuje Panatinaikosu u utorak, pa je domaćin Fenerbahčeu u četvrtak i onda sledi revan polufinala ABA lige sa Mornarom u Baru…\nCrveno-beli su krajem decembra u utakmici 12. kola Evrolige pobedili u Valensiji 86:82, a do kraja sezone, u Beogradu će ugostiti još ekipe Fenerbahčea i Reala.\nCrvena zvezda – Valensija – cene ulaznica\n• Tribina A, B, C, D… 1000 RSD\n• Parter B i 4… 1600 RSD\n• Plava loža… 3000 RSD\n• Bela loža… 2500 RSD\n• Loža… 3500 RSD\n• Počasna mesta… 4000-15000 RSD\nTagovidvorana aleksandar nikolić evroliga izlasci kk crvena zvezda košarka sport valensija\nPrethodni Festival Svetski dan(i) poezije u Kulturnom centru Beograda\nSledeći Pinokio: Premijera predstave „Sve za ljubav“


Posle masovnih protesta, Kuba legalizovala mala i srednja privatna preduzeća | Novosadski informativni portal 021\nKubanske vlasti su posle masovnih protesta usred velike ekonomske krize pogoršane razornim posledicama pandemije korona virusa legalizovale mala i srednja privatna preduzeća.\nKubanski režim suočava se s najvećom pretnjom po svoj autoritet u poslednjih nekoliko decenija, samo četiri meseca pošto je predsednik Migel Dias-Kanel konsolidovao vlast, piše Fajnenšel tajms.\nMasovni protesti prošlog meseca, najveći od kubanske revolucije 1959, bili su vidljivi znak nezadovoljstva podstaknutog ekonomskim kolapsom, smanjenjem zaliha hrane i povećanjem broja slučajeva korona virusa, dok, kako navodi list, strogo kontrolisan jednopartijski sistem i centralno planirana ekonomija daju Dias-Kanelu malo mogućnosti za rešavanje sve veće krize. To je dodatno zakomplikovano neočekivano tvrdom linijom administracije predsednika Džozefa Bajdena.\nOd preuzimanje funkcije predsednika 2019, Dias-Kanel je pokušao da se uhvati u koštac s birokratijom, dok je vlada počela da sprovodi manje tržišne reforme kako bi Kubu gurnula u pravcu naprednijih komunističkih država poput Vijetnama.\nSaveznici Kube, poput Meksika, Rusije i Venecuele su nastavili da šalju pomoć, ali je to daleko od potrebnog, ističe Fajnenšl tajms i ukazuje na ocene ekonomista da samo ozbiljne ekonomske reforme i obnova turizma mogu pomoći Kubi.\nPosle stagnacije od 2016. godine, kubanska ekonomija je prošle godine doživela pad usled korona virusa.\nTurizam, jedan od najvažnijih sektora kubanske privrede, devastiran je globalnim ograničenjima putovanja tokom pandemije. Takođe je ove godine žetva šećera, čiji izvoz predstavlja jedan od ključnih izvora zarade za Kubu, mnogo gora od očekivane.\nPored velikog pomaka s odobrenjem malih i srednjih preduzeća, kubanska vlada je poslednjih meseci ubrzala reforme za modernizaciju ekonomije i da zaustavi najgoru ekonomsku krizu u zemlji u poslednje tri decenije, navodi agencija Frans pres.


Rekonstruisane ili ne, ni Vlada Republike Srpske ni Vlada Federacije BiH ne mogu se izboriti sa teškom ekonomskom krizom ili, kako stručnjaci kažu, bankrotom koji je na pragu.\nPriča o rekonstrukcijama entitetskih vlada čisto je politička i neće ništa bitnije promijeniti u polju ekonomije ili socijalne politike, smatraju analitičari. Rekonstruisane ili ne, ni Vlada RS ni Vlada Federacije ne mogu se izboriti sa teškom ekonomskom krizom ili, kako stručnjaci kažu, bankrotom koji je na pragu. Država u kojoj je, prema posljednjim procjenama, siromašno preko pola miliona građana, a isto toliko ih je nezaposleno, naprije treba da se izbori sa permanentnom političkom krizom, a tek onda da razmišlja o bilo kakvom ekonomskom oporavaku.\nRekonstrukcija ni federalne ni Vlade Republike Srpske nažalost nisu ili neće biti pokrenute zbog lošeg rada i rezultata njihovih ministara. Bilo kakva personalna promjena, godinu dana prije izborne kampanje, ne može bitnije promijeniti rezultate Vlade. Budžetski deficit entiteta je strahovito veliki i da nema finansijskih infuzija od MMF-a, entiteti bi davno proglasili bankrot, kaže Adis Arapović iz Centra civilnih inicijativa.\n„I ova javna rasprava o rekonstrukciji entitetskih vlada ustvari samo zamajavanje javnosti i medija jednom potpuno irelevantnom temom, jer je to još jedan dokaz da se stranke dominantno bave samo svojim interesima. Dakle, ako predsjednik Republike Srpske nije zadovoljan personalnim rješenjima, to se može završiti preko noći“, ocjenjuje Arapović.\nSva istraživanja govore i da će zaduživanja kod MMF-a poslužiti isključivo za punjenje budžetskih rupa, a ne za razvoj i oporavak. Profesor na Ekonomskom fakultetu u Sarajevu Mirko Puljić navodi da entitetske vlade već godinama nemaju strategiju koja bi dovela do povoljnije ekonomske klime\n„Nažalost, rekonstrukcije jesu potrebne, ali nisu dovoljne. Ne mislim da će one rješavati probleme ukoliko se ozbiljnije i sistematski ne pristupi izradi neke strategije – iako je to jak termin – dakle, pristupa ekonomskom razvoju entiteta i Bosne i Hercegovine“, smatra Puljić.\nDirektor Ekonomskog instituta RS Aleksa Milojević, takođe smatra da rekonstrukcije entitetskih vlada, ako do njih uopšte dođe, neće riješiti nijedan bitan problem.\n„Sve ono što su do sada vlade radile, radile su na uništenju domaće privrede, domaćeg stanovništva, na prekomjernom zaduživanju i došle su do krajnjih granica, a to je naročito u Republici Srpskoj – do prodaje prirodnih bogatstava kao posljednjeg koraka propadanja u trajno kolonijalno ropstvo. Bosna i Hercegovina je objektivno ekonomski bankrotirala, više nema nikakve mogućnosti da mi ove dugove vraćamo, jer vlade su dovoljno osiromašile ovaj narod i uništile domaću privredu. Mi nemamo više nikakvog potencijala da vratimo ove dugove, znači, mi smo već u spirali dužničkog ropstva“, naglašava Milojević.\nNa slične probleme upozorava i profesor iz Mostara Slavo Kukić.\n„U ovom momentu zaista Milorad Dodik tamo nema više šta prodati. Taj kapital, koji je od te rasprodaje dobiven i za njega kupovan socijalni mir, stvarano jedno fiktivno stanje koje je zavaravalo, zapravo je potrošen i sada su na naplatu došli penali“, kaže Kukić.\nDirektor Ekonomskog institita RS Aleksa Milojević podsjeća na neke od pokazatelja, zbog kojih stalno upozorava na to da su entiteti pred bankrotom.\n„Za cijelo ovo vrijeme vladanja, pretpostavimo u Republici Srpskoj, za petnaest godina broj radnih mjesta se smanjivao, rasla je nezaposlenost, rasla je zaduženost, rasla je nemogućnost vraćanja duga. Suština ekonomske politike, i u Federaciji i u RS-u bila je da se donese ekonomska politika, da se na parlamentu ona prihvati kao osnov da mi dobijemo kredit od MMF-a da bismo vratili postojeću ratu“, rekao je Milojević.\nUdruženje građana 'Zašto ne', već na početku mandata uradio je analizu rada entitetskih vlada. Od silnih obećanja malo šta je ispoštovanu u prvih šest mjeseci rada, naročito u oblasti ekonomije i socijalne politike. Situacija se ni do danas nije poboljšala. Tijana Cvjetičanin iz ovog udruženja takođe smatra da je priča o rekonstrukcijama čisto politička.\n„Kad pogledate trenutke u kojima dolaze rekonstrukcije vlada, povode za njih – vi ne vidite da li je to vezano za ispunjavanje obećanja ili odstupanje od programa, nego naprosto postoje neki konkretni dnevnopolitički razlozi. Na primjer, integracije su imale više veze sa državnim nivoom vlasti i sa razmiricama na kantonalnom nivou, dok u Republici Srpskoj naprosto se ne možete oteti utisku da je to isključivo jedan potez kojim određene strukture vlade žele da prebace odgovornost na nekog drugog i definitivno sa sebe“, navodi Cvjetičanin.\nProfesor Mirko Puljić nije optimista da će rekonstruisane entitetske vlade bilo šta uraditi.\n„Ove rekonstrukcije nisu motivirane unapređenjem rada tih vlada nego nekim političkim razlozima, motivima, stavljanjem u sastav vlade ljudi koji će biti više okrenuti prema liderima, odnosno više izvršavati ono što oni zamisle, požele ili misle da bi trebalo uraditi“, smatra Puljić.


Udruženje - Blic Online\nMostarke iz Udruženja građana “Jer nas se tiče” u svojim domovima šiju zaštitne maske koje će besplatno deliti svojim sugrađanima zbog pojave korona virusa.\nSA RUSIJOM NEGUJU VEKOVNE VEZE Udruženje "Zavet" čuva tradiciju dva naroda\nUdruženje srpsko-ruskog prijateljstva ”Zavet” i ove godine, od februara do maja organizuje u Bijeljini kurseve ruskog jezika.\nVIŠE OD 120 DEČJIH OSMEHA Udruženje "Bebe" dobilo prvu prinovu u ovoj godini\nUdruženje porodica sa problemom steriliteta „Bebe“ iz Trebinja prvih dana januara, dobilo je prinovu, dečaka, čiji su roditelji članovi ovog Udruženja.\nU Trebinju počeo da radi SERVIS CENTAR: Podrška porodicama dece sa poteškoćama u razvoju\nU Udruženju roditelja dece i omladine sa posebnim potrebama “Sunce nam je zajedničko” u Trebinju počeo je da radi Servis centar za podršku, kojim se olakšava život osobama koji imaju poteškoće, ali pre svega njihovoj porodici.\nOPASNO IGRANJE "ZABRANJENOM SRPSKOM ISTORIJOM" Više od 140 naučnika potpisalo apel protiv UDRUŽENJA IZ CRNE BARE\nČak 142 stručnjaka iz oblasti društveno-humanističkih nauka potpisalo je apel protiv, kako kažu, štetne uloge Udruženja "Miloš S. Milojević" iz Crne Bare, koje su označili kao predvodnika novog talasa opasnog pseudonaučnog istorijskog razmišljanja i delovanja.\nStrah od bolesti i smrti, bol, depresija, nerazumevanja, ali i odbacivanje od strane vršnjaka, samo su neki od problema sa kojima se suočavaju mladi koji se trenutno leče od raka ili su završili sa lečenjem. Kako bi im se pomoglo, u Srbiji je prvi put pokrenuta "online" vršnjačka podrška za decu i adolescente obolele od nekog malignog oboljenja.\nViše od 120.000 Srba, koliko ih zvanično živi u Austriji, dobilo je svoje udruženje u centru Beča.\nMISIJA UDRUŽENJA "ŽENA I PORODICA" Dve i po decenije humanosti i borbe za prava žena\nŽene iz Gradiške su humanom misijom, prikupljanjem hrane, odeće, obuće, stalnim posetama vojsci na frontu i njihovim porodicama imale važnu ulogu u stvaranju RS, konstatovano je na svečanosti prilikom obeležavanja dve i po decenije od formiranja Udruženja „Žena i porodica“.\nFORMIRANA BALKANSKA VINSKA MREŽA Udružili se vinari četiri države\nPotpisivanjem Memoranduma o razumevanju danas je u Skoplju formirana Balkanska vinska mreža koju će činiti organizacije iz Srbije, Bosne i Hercegovine, Makedonije i Crne Gore, saopštilo je udruženje "Vina Makedonije".\nPredsednik Komiteta za bezbednost saorabaćaja dr Milan Vujanić rekao je da je zahvaljujući Udruženju građana "CarGo" i kompaniji CarGo Technologies napokon organizovan bezbedan i komforan prevoz osoba sa invaliditetom u Beogradu i u Srbiji.\nKAMIONDŽIJE IZ BiH SE UDRUŽUJU "Prema nama se ponašaju kao da smo psi"\nVozači kamiona sa područja BiH odlučili su se udružiti kako bi konačno stali u kraj mnogobrojnim problemima sa kojima se svakodnevno suočavaju u svom radu, a zbog kojih je vozača sve manje jer odlaze. Ističu kako nemaju podršku institucija, a da je situacija u sektoru u kojem radi 15.000 ljudi alarmantna.


Banja Luka: Glavni koordinacioni tim preporučio građanima da na otvorenom nose maske i rukavice\nPolicija će sprovoditi pojačane kontrole parkova, izletišta i drugih mjesta gdje postoji mogućnost okupljanja većeg broja lica\nGorana Jakovljevic | 10.04.2020\nGlavni koordinacioni tim u Republici Srpskoj građanima je preporučio da na otvorenom prostoru nose zaštitne maske i rukavice, da se ne kreću u grupama koje čine više od tri lica, te da drže fizičku distancu od dva metra, javlja Anadolu Agency (AA).\n"Najavljeno je i da će policija sprovoditi pojačane kontrole parkova, izletišta i drugih mjesta gdje postoji mogućnost okupljanja većeg broja lica", saopšteno je iz Vlade RS-a.\nPredsjednik Vlade RS-a Radovan Višković, predsjednica RS-a Željka Cvijanović, član Predsjedništva BiH Milorad Dodik, predsjedavajući Savjeta ministara BiH Zoran Tegeltija i ministar zdravlja i socijalne zaštite RS-a Alen Šeranić održali su danas, u Banjaluci, redovan sastanak Glavnog koordinacionog tima.\n"Glavni koordinacioni tim najavio je da će medicinski tim iz Ruske Federacije, koji je juče stigao u Republiku Srpsku, narednih dana izvršiti dezinfekciju bolnica, domova zdravlja i karantinskih prostora u kojima borave lica pozitivna na virus korona", navodi se u saopštenju.\nGlavni koordinacioni tim zadužio je inspekcijske organe i pripadnike MUP-a RS da pojačaju kontrolu primjene svih dosadšnjih mjera Republičkog štaba za vanredne situacije.\n"Glavni koordinacioni tim još jednom je pozvao građane da budu odgovorni i da se striktno pridržavaju svih preporuka nadležnih instutucija, kada je riječ o zaštiti od virusa korona. Apelovano je i na lica kojima je određena kućna izolacija da se strogo pridržavaju propisanih mjera", navodi se u saopštenju iz Vlade RS-a.\nGlavni koordinacioni tim Koronavirus


Ramazan - Blic Online\nAmbasadori SAD i Irana srdačno se rukovali na Iftaru u Zagrebu\nU zagrebačkom hotelu "Vestin" sinoć je održana svečana večera - Iftar, povodom završetka ramazanskog posta i proslave Ramazanskog bajrama.\nPoslednjeg petka ramadana molitva u Al Aksi\nDesetine hiljada muslimana prisustvovalo je danas, poslednjeg petka svetog meseca ramadana, molitvama u jerusalimskoj džamiji Al Aksa u kojima su se čule poruke protiv izraelske kontrole nad tim gradom, jednim od najosetljivijih mesta u izraelsko-palestinskom konfliktu.\nDirektora Kancelarije za Kosovo i Metohiju Marka Ðurića čestitao je danas početak meseca Ramazana.\nBombaš samoubica razneo se danas na skupu talibana i avganistanskih bezbednosnih zvaničnika u gradu Džalabadu u pokrajini Nangarhar na istoku zemlje, na kojem su proslavljali kraj Ramazana i trodnevni prekid vatre, pri čemu je ubijena 21 i ranjena najmanje 41 osoba.\n"Ne jedu i ne piju po 10 sati": Danska ministarka pozvala muslimane da uzmu odmor tokom ramazana zbog OPASNOSTI\nDanski ministar za imigraciju i integraciju Inger Stojberg pozvala je muslimane da uzmu odmor sa posla tokom svetog meseca ramazana, uz ocenu da praksa posta predstavlja "opasnost za sve".\nZukorlić svim pripadnicima islama čestitao Ramazan\nNarodni poslanik Muamer Zukorlić čestitao je svim pripadnicima islama nastupajući Ramazan sa željom da ga provedu u ibadetu (pokornosti) i svakom dobru.\nZa vernike muslimanske veroispovesti večeras počinje Ramazanski post, jedan od najvažnijh meseca za muslimane koji će trajati do 14. juna.\nNOVA UVREDA ZA MUSLIMANE Tramp prekinuo tradiciju Iftara u Beloj kući\nPredsednik SAD Donald Tramp nije održao iftar večeru po završetku Ramazana i na taj način prekinuo je tu dugogodišnju muslimansku tradiciju u Beloj kući.\nMirović čestitao Ramazan\nPredsednik Pokrajinske vlade Igor Mirović čestitao je sveštenstvu, službenicima i svim vernicima islamske veroispovesti u AP Vojvodini i Srbiji njihov praznik Ramazanski bajram, uz iskrenu želju da ga proslave u dobrom zdravlju, radosti, ljubavi i duhovnom miru.\nVulin čestitao Ramazanski bajram\nMinistar za rad, boračka i socijalna pitanja Aleksandar Vučić čestitao je Ramazanski bajram glavnom muftiji i predsedniku Mešihata Islamske zajednica u Srbiji Mevludu Dudiću i reis-ul-ulemi Rijaseta Islamske zajednice Srbije Seadu Nasufoviću.\nOmerović: Srbija je dovoljno velika da svima bude kuća\nPredsednik odbora za ljudska i manjinska prava i ravnopravnost polova Meho Omerović čestitao je Bajram građanima Srbije muslimanske veroispovesti, uz poruku da različitosti ne smeju biti prepreka za izgradnju društva u kom će svi biti jednaki pred zakonom.\nĐurić čestitao muslimanima Ramazanski bajram\nDirektor Kancelarije Vlade Srbije za Kosovo i Metohiju Marko Đurić čestitao je danas starešinstvu i svim građanima islamske veroispovesti na Kosovu i Metohiji i u ostalim delovima Srbije, Ramazanski bajram.\nPOMILOVANJE ZA RAMAZAN Sirijska vlada oslobodila više od 600 zatvorenika, usledila eksplozija na pijaci\nSirijska vlada je danas oslobodila na stotine pritvorenika, među kojima su i neki koji su podržavali pobunu protiv predsednika Bašara al Asada.\nPrinc Aleksandar II Karađorđević čestitao je danas Ramazanski Bajram svim vernicima islamske zajednice u Srbiji i Republici Srpskoj.\nHiljade vernika klanjalo se na gradskom trgu Novog Pazara (FOTO)\nNekoliko hiljada muslimanskih vernika sinoć je na centralnom trgu u Novom Pazaru, ali i u Tutinu i Sjenici, klanjalo noćni namaz povodom 27. noći Ramazana za koju se veruje da je prorok Muhamed tada primio prve ajete (stihove) Kurana.\nŠOKANTAN SNIMAK Pretukao ženu u autobusu jer je nosila ŠORTS u vreme Ramazana (VIDEO)\nU Turskoj je izdat nalog za hapšenje čoveka koji je u gradskom prevozu u Istanbulu fizički napao ženu jer mu je smetala njena kratka suknja.\nNEMA VIŠE SKIDANJA Pevačica iz VERSKIH razloga odlučila da se zakopča do grla\nIako je poznata po golišavim izdanjima, odlučila je da ispoštuje svoju veru, pa je tako više nećemo gledati kako pokazuje telo, makar ne neko vreme.\nSTRAVIČAN ZAHTEV Islamska država pozvala sledbenike na napade širom sveta u toku Ramazana\nPortparol takozvane Islamske države pozvao je danas sledbenike te terorističke grupacije da organizuju napade u SAD, Evropi, Rusiji, Australiji, Iraku, Siriji, Iranu i na Filipinima, tokom islamskog svetog meseca Ramazana, koji je počeo krajem maja.\nTunis: Demonstranti zahtevaju pravo da jedu i piju tokom dana, protestuju zbog hapšenja osoba koje ne poste\nViše desetina demonstranata izašlo je danas na ulice Tunisa sa zahtevom za pravo da jedu i piju u javnosti tokom Ramazana i da protestuju zbog hapšenja osoba koje ne poste.\nVlasnik marketa iz Sjenice siromašnima poklanja robu iz prodavnice, a njegovo objašnjenje je DIRLJIVO\nIako ne naplaćujemo robu, ljudi koji dođu su skromni i uzimaju samo najpotrebnije, priča Denis Bilalović, vlasnik marketa u Sjenici.\nMOLITVA ISPRED PORUŠENE DŽAMIJE Stotine vernika se okupilo u Zemun polju na ramazanskom iftaru\nOko dve stotine građana muslimanske veroispovesti sinoć je prisustvovalo molitvi i ramazanskoj večeri organizovanoj ispred nekadašnje džamije u Zemun polju, objekta koji je zbog nelegalne gradnje srušen pre dve nedelje.\nDPA: Ramazan je sveti mesec, ali ne i za Islamsku državu\nRamazan je za muslimane sveti mesec i tokom tog perioda njihova pažnja usmerena je na poštovanje verskih obaveza i to je vreme za samoprocenu, zahvalnost, umerenost i kajanje ali ne i za ekstremiste iz Islamske države, piše nemačka novinska agencija DPA.\nViše hiljada vernika na ramazanskoj večeri na Kalemegdanu\nUz poruku građenja i očuvanja mostova među ljudima, više hiljada vernika Islamske zajednice okupilo se večeras na velikoj ramazanskoj večeri-iftaru na beogradskom Kalemegdanu.


Vesti online / Slobodno Vreme / Zdravlje / Ovo je najslabija krva grupa, osobe koje joj pripadaju teško podnose bolesti\nA kojoj krvnoj grupi vi pripadate?\nOno što jednu krvnu grupu razlikuje od druge su njeni antigeni, odnosno omotač oko crvenih krvnih ćelija eritrocita koji pomaže telu da prepozna koje su krvne ćelije vaše. Različitost krvnih grupa, odnosno postojanje četiri krvne grupe A, B, AB i 0 ima veze s evolucijskom prednošću, prenosi portal zadovoljna.hr.\n* Revolucionarno: Stvorena veštačka krv...od crva\n* "Test smrti" otkriva da li ćete umreti u narednih 5 godina\n* Ljudi sa ''AB'' krvnom grupom skloni demenciji\nKrvna grupa A najstarija je krvna grupa, a sve ostale krvne grupe nastale su kao rezultat mutacije koja je bila potrebna kako bi čovek preživeo, odnosno odupro se određenim bolestima. Tako je pre pet miliona godina nastala krvna grupa 0, a ubrzo posle nje krvna grupa B.\nVeruje se da su te mutacije preživele zahvaljujući upravo svojoj otpornosti na određene bolesti. Naučnici su tako ustanovili da se ćelije zaražene malarijom ne vežu lako s krvnom grupom B ili 0, što znači da su osobe s krvnom grupom 0 i B otpornije na malariju nego osobe s krvnom grupom A. Zato se može reći da je krvna grupa A "slabija" od ostalih.\nZDRAVLJE Revolucionarno otkriće naučnika: Krvne grupe pretvaraju u nultu


Ovi igrači imaju dozvolu da napuste Zvezdu! - Telesport.rs\nOvi igrači imaju dozvolu da napuste Zvezdu!\nPrelazni rok u Crvenoj zvezdi ovog leta biće veoma zanimljiv.\nPored brojnih dolazaka, moraće da bude i prodaja kako bi klub zaradaio preko potrebni novac.\nSportsku žurnal je pisao o igračima koji bi mogli da napuste Zvezdu ovog leta, odnosnko ko za tako nešto ima dozvolu srpskog šampiona.\nMeđu prvima su Njegoš Petrović i Veljko Nikolić i za njih su određe cene, isto kao i Željka Gavrića. Petrović je procenjen na 1,5 miliona evra, Nikolić bar 4,5, a Gavrić četiri miliona evra, što je ukupno okruglo 10 miliona evra.\nPored njih klub bi mogao da napusti i Mirko Ivanić, ali ne pre završetka evropskih kvalifikacija. Zvezda za njega potražuje četiri miliona evra posle sjajnih izdanja i u Evropi, posebno Milana kada ga je na delu gledala Bolonja.\nZa kraj tu je i Katai, za koga su zainteresovani brojni klubovi sa Istoka.


LOZNICA - Lokalna samouprava je rešila da renovira staru stazu koja povezuje dve svetinje lozničkog kraja - Tršić, rodno mesto Vuka Stefanovića Karadžića, i manastir Tronoša, u kojem se otac srpske pismenosti učio prvim slovima.\nPrema rečima Vidoja Pavlovića, glavnog gradskog arhitekte, u ovom trenutku, međutim, lokalna samouprava nema potpunu dokumentaciju koja može da dokaže da je 1965. godine ta staza izuzeta od vlasnika kao javna površina.\n- Trenutno se traga za tom dokumentacijom jer pojedini vlasnici parcela osporavaju to pravo. Mesna zajednica se trudi da, i u slučaju da su te parcele u vlasništvu individualnih osoba, ipak dobije pristanak za popravku staze, s tim što bi se vlasnicima moralo omogućiti korišćenje za svoje potrebe. Sklopljen je ugovor s Javnim preduzećem "Urbolan" da se radi projekat te staze i nadam se da će do Vukovog sabora, koji će biti održan u septembru, staza biti prohodna ako ne i konačno završena - kaže Pavlović.\nPrema njegovim rečima, to neće biti samo puka staza već će imati i određene sadržaje koji će biti privlačni posetiocima Tršića i manastira Tronoša, kao i brojnim turistima. Pavlović objašnjava da je ova staza dugačka između četiri i pet kilometara i da celom dužinom vodi kroz prelep prirodni krajolik.\nTekst i foto: A. Damnjanović


Avala Resources i Rio Tinto o društvenoj odgovornosti u Srbiji\n06:44: PM četvrtak 29 oktobra, 2020\nPosted on 15. jula 2013. at 11:41 by Ist Media\nKompanija „Avala resursi“ na terenu\nSRBIJA (Slađana VDT, Saša Trifunović, IST media) Ekspanzija geoloških istraživanja u Srbiji poslednjih nekoliko godina podiglo ovu zemlju na lestvici zemalja pogodnih za investicuje u rudarstvo, zbog čega mnogi analitičari procenjuju kako bi rudarstvo moglo izvući Srbiju iz ekonomske krize.\nProšle godine je, prema podacima Ministarsta prirodnih resursa, rudarstva i prostornog planiranja, u rudarstvo u Srbiji uloženo 87 miliona evra, pa državni sekretar u tom resoru, Tomislav Šubaranović, kaže kako se procenjuje da će ulaganja u rudarstvo u Srbiji do kraja 2020. godine dostići tri milijarde evra.\nKorporativna etika je termin koji u Srbiju dolazi sa takozvanog razvijenog Zapada, a pravo značenje dobija sa rudarskom industrijom, od koje se najviše očekuje da u svojoj poslovnoj praksi postupa društveno odgovorno, poštujući lokalnu zajednicu i životnu sredinu u kojoj radi.\nUporedo sa prispelim stranim kapitalom u geološka istraživanja, u Srbiju je „uvežena“ i svest o etičkom ponašanju kompanija, čiji je cilj očuvanje životne sredine, podrška lokalnoj samoupravi i pravilan odabir kadrova.\nDok je od sedamdesetih pa do kraja devedesetih godina, „rudarski gigant” RTB Bor, kako su ga nazivali u školskim udžbenicima, izgrađivao grad Bor i okolinu, i na taj način pomagao svim zaposlenim ljudima u rudniku, termin korporativna etika nije postojao. Tokom socijalizma, društvenog sistema koji je pre svega naklonjen zaštiti radnika, ona se nekako podrazumevala.\nOno što se, pak, nije podrazumevalo, jeste očuvanje životne sredine, tako da je grad Bor dugo godina nosio titulu najzagađenijeg grada Srbije. Osim diplome prilikom zapošljavanja na odgovornim mestima u kompaniji, „jača“ referenca je bila status i članstvo u Savezu komunista.\nDanas, kada su prioritet pre svega profit i produktivnost, korporativna etika postoji kako bi se ostvarila i očuvala dobra komunikacija između kompanija i lokalne zajednice, i na pravo mesto došli pravi kadrovi.\nVilijam Infante u poseti RTB Bor\nStalni predstavnik Ujedinjenih nacija u Srbiji, Vilijam Infante, izneo je svoja mišljenja o značaju etičkog ponašanja u sferi rudarske industrije na tribini pod naslovom „Društveno odgovorno poslovanje“, održanoj u klubu Rudarsko-topioničarskog basena Bor.\nInfante je tom prilikom rekao, da u grupi društveno odgovornih kompanija ima puno banaka i finansijskih preduzeća, ali ne i rudarskih kompanija.\n„Potrebna je industrija koja će moći da vodi razvoj Srbije u budućnosti, a to je rudarstvo. Pritom je veoma značajno znati da društveno odgovorno poslovanje stvara bolju sliku srpskog rudarstva u svetu“, naglasio je predstavnik UN u Srbiji, Vilijam Infante.\nNE ZAPOŠLJAVANJU „PREKO VEZE“\nVeći segment etičkog poslovanja jedne kompanije leži u načinu na koji zapošljava ljude.\nLoša praksa u Srbiji, podrazumeva „zapošljavanje po političkoj liniji“, kao i zapošljavanje članova porodice, rodbine i prijatelja.\nPraksa pokazuje da je zapošljavanje efektno samo u slučaju ako je odgovorno i na osnovu stručnosti i znanja kandidata.\nMenadžer istraživanja geološko-istraživačke kompanije “Avala resursi“, koja traga za resursima zlata u okolini Bora i Žagubice, Justin van der Toorn, naglašava da je zapošljavanje uvek ključni problem u područijima u kojima ta kompanija radi u Srbiji.\n„Istraživačke i rudarske aktivnosti su obično smeštene u ekonomski opustošenim regijama, i to podrazumeva veliku lokalnu nezaposlenost. Kao rezultat toga, imati transparentnu i pravednu praksu zapošljavanja, je od krucijalnog značaja za održavanje dobrih veza sa lokalnom zajednicom“, objašnjava ovaj geolog.\nOn, takođe, ističe da kompanija „Avala resursi“, vodi računa da se ljudi zapošljavaju na osnovu njihovog iskustva, veština, i nikako ne na osnovu privatnih veza. Da bi se to realizovalo u praksi, kako on kaže, odluku o zapošljavanju donose minimum dvoje menadžera i nikako jedna osoba.\nI PRE EU EVROPSKI ZAKONI I PRAKSE\nS obzirom da se geološko-istraživačka industrija u Srbiji mahom finansira iz inostranstva, ove kompanije nisu odgovone samo prema srpskim vlastima, već i pred stranim investitorima koji ih finansiraju.\nDušan Simić „Jantar grupa“\nTo znači da se na njih primenjuju pravila berze gde su ove kompanije registrovane, a to su pre svega veoma stroga pravila berza u Torontu i Londonu, na kojima deonice drži ogroman broj geološko-istraživačkih kompanija iz čitavog sveta.\nTakođe, sve ove kompanije imaju na umu da će Srbija u jednom trenutku ući u Evropsku uniju, što neminovno znači i unapred primenjivanje evropskih zakonskih regulativa i praksi, kako bi spremno dočekale priključenje.\nDušan Simić, ispred Društva za istraživanje i esploataciju mineralnih sirovina „Jantar grupa“, kaže da je najbitnija stvar koju Srbija, pre ulaska u EU, treba da ispoštuje, kako bi se što više investitora odlučilo za našu zemlju, jeste, kako on kaže, „stalnost zakona“.\n„Ne treba menjati zakone sa svakom promenom vlasti, naročito ne smeju da se menjaju ključne stvari vezane za procedure i način dobijanja licenci za istraživanje i eksploataciju“, rekao je Simić za IST mediju.\nSimić dodaje i to, da je s obzirom na veoma dug investicioni ciklus u geološkim istraživanjima i rudarstvu, koji traje oko desetak godina, za investitora jako bitno da već pri donošenju odluka o istraživanju, mora da zna šta ga sve čeka do otvaranja rudnika, kakve i kolike su mu obaveze prema državi i lokalnoj samoupravi.\n„Istraživačke kompanije i rudnici moraju da se ponašaju kao društveno odgovorne kompanije. Ali to je dvosmerni put. I lokalna samouprava mora da pomogne uspostavljanju dobrih relacija i ne bi smela da radi protiv viših državnih institucija, u ovom slučaju, ministarstva“, kaže Simić.\nOn naglašava da dobra saradnja sa lokalnom samouravom rezultira dobrim stvarima i za kompaniju koja vrži istraživanja i/ili eksploataciju, ali i za lokalnu sredinu jer omogućava zapošljavanje ljudi, podiže se standard, ulaže se u škole, infrastrukturu, kulturu…“.\nZa sve geološko-istraživačke kompanije koje operišu u Srbiji, od krucijalnog značaja je društveno odgovoran odnos prema zajednici u kojoj posluju.\nLOKALNA ZAJEDNICA JE PRIORITET BROJ JEDAN\nKompanija Rio Tinto, koja u okviru projekta „Rio Sava Exploration“ istražuje kod Loznice novootkriveni mineral bora i litijuma, pod nazivom jadarit, kao jedna od najvećih rudarsko-istraživačkih kompanija u svetu, brižno primenjuje ista pravila poslovanja u svih 40 zemalja u kojima posluje.\nGeneralni direktor Rio Tinto u Srbiji – Ričard Stori\nGeneralni direktor kompanije „Rio Tinto“ u Srbiji, Ričard Stori, ističe da kompanija ova internacionalna kompanija svuda u svetu posluje na isti način.\n„Naš način rada podrazumeva poštovanje lokalnih običaja i kulturnog nasleđa. Jedan takav primer je naša saradnja sa Muzejom Jadra na završetku arheoloških istraživanja i konzervaciji grobnica iz bronzanog doba na lokaciji Paulje, u blizini nalazišta jadarita“, rekao je Stori.\nOn podvlači da „postoji skup osnovnih principa kompanije Rio Tinto, na kojima se zasniva sve ono što rade, bilo da je reč o Srbiji, Mongoliji ili Australiji.\n„Mi to zovemo ’Naš način rada’ i to predstavlja kodeks našeg poslovanja u celom svetu“, zaključio je Stori.\nBilo da su junior kao „Avala resursi“ ili velike internacionalne kompanije kao što je „Rio Tinto“, strane kompanije koje operišu u Srbiji drže se strogo pravila, zato što od toga zavisi njihova buduća transformacija u rudnike.\nGeneralni direktor RTB-a Bor, Blagoje Spaskovski, kaže da ukoliko je firma društveno odgovorna, a u RTB smatraju da jesu, onda se mora osetiti bolji život.\n„Polako se približavamo praksi svetskih kompanija i ljudi to moraju brže shvatiti, kako bismo i mi – brže radili“, naglasio je Spaskovski.\n„Pored odgovornog ponašanja pri zapošljavanju, u prethodne četiri godine smo preduzeli mnoge aktivnosti , počev od izgleda grada, pa do donacija Medincinskom centru, sportskim ustanovama i u turizam“, kaže Blagoje Spaskovski.


Mogherini: Obrt u dijalogu ohrabrujući\nFederica Mogherini, šefica diplomatije EU na press brifingu u Briselu 6. februara 2017.\nTo su prenijeli izvori sa zasedanju šefova diplomatije, a Mogherini je dolazeći na sastanak ministara najavila da će ih obavijestiti o "onome što je obavljeno proteklih nedjelja u dijalogu Srbije i Kosova i konačno o obrabrujućem razvoju u Mitrovici".\nPremijer Srbije Aleksandar Vučić izjavio je danas da ne razumije zašto nije primijenjen sporazum o zidu postignut 8. decembra ili nedavno u Briselu, dok je kosovski premijer Kosova Isa Mustafa izjavio da zid u Mitrovici nije bio dio dijaloga i da se o tom pitanju razgovaralo samo s visokom predstavnicom EU.\nMogherini je u nedjelju u saopštenju povodom rušenja potpornog zida u Mitrovici ocijenila da "konstruktivna posvećenost koja se mogla videti u posljednje dve runde dijaloga Beograda i Prištine u Briselu daje rezultate".\nMogerini je navela da su najvažnija pitanja koja se odnose na ponovno otvaranje mosta u Mitrovici i pretvaranja Ulice kralja Petra prvog u pješačku zonu uspješno riješena u Prištini.\n"Otvaranje obnovljenog mosta u Mitrovici i završetak pretvaranja ulice Kralja Petra prvog u pješačku zonu u najskorijoj budućnosti biće značajno dostignuće u sprovođenju sporazuma koji su postignuti u dijalogu", navodi se u saopštenju visoke predstavnice EU.


Doček nove godine na Trgu uz Željka Samardžića i Hari Mara Hari | Kruševac Info\nNa Trgu kosovskih junaka doček i po starom i po novom kalendaru. Opoziciji je slavlje neprimereno, a vlast kaže da sve plaćaju donatori\nUprkos ekonomskom posrnuću, u gradu na Rasini biće organizovani dočeci Nove godine i po starom i po novom kalendaru. Kako nam je potvrđeno u Gradskoj upravi, Kruševljane će 31. decembra zabavljati Hari Mata Hari, dok bi za Srpsku novu godinu trebalo da nastupa Željko Samardžić\n– Obe proslave organizujemo uz pomoć donatora, a konačan spisak sponzora biće dostupan čim se zaokruži finansijska konstrukcija. U svakom slučaju, ni dinar neće biti izdvojen iz lokalnog budžeta – odgovorili su čelnici Kruševca na kritike opozicije, koja se ovde oglasila i povodom prvih, još nezvaničnih najava da će biti organizovanih slavlja na Trgu kosovskih junaka.\nOpozicionari smatraju da proslave – sa dovođenjem megazvezda estrade – mogu da izazovu bes kod ljudi, čak iako je koncert poklon.\n– U ovom trenutku nije primereno da bilo šta proslavljamo – smatra Miodrag Đidić, šef odborničke grupe „Zajedno za Srbiju“. – Primerenije bi bilo da, u trenutku kada je privreda na izdisaju i ne zna se šta će biti sa preduzećima u restrukturiranju, te donacije usmerimo na ugrožene kategorije naših sugrađana.\nPodsetimo, polemike o opravdanosti proslava po julijanskom i gregorijanskom kalendaru u Kruševcu se vode gotovo svakog decembra, pa su lokalne vlasti ranijih godina pribegavale anketiranju posetilaca gradskog sajta. Čarapanima se, uz to – u istom „paketu“ – redovno nude bar dve zabave: jedna na Trgu, a druga po kuloarima, gde se živo prepričava koliko su koštale fešta i honorari za izabrane muzičare.\nI Kruševljani su prethodne godine dočekivali u društvu Miroslava Ilića, Željka Joksimovića, Ace Lukasa, Ane Bekute, Ace Pejovića, Snežane Đurišić… Neretko, u gradu se „lome koplja“ i oko toga zašto centralno mesto na proslavama imaju izvođači narodne muzike, odnosno rokeri negoduju zbog toga što se ne nudi alternativa…\n– Pokušali smo da kontaktiramo s Gradskom upravom, kako bi ponudili mogućnost da nastupaju i rok sastavi. Nameravali smo da se oko honorara, repertoara i izbora sastava dogovorimo sa nadležnima, ali nam je, umesto povratne informacije, stigla vest da su već postignuti dogovori u vezi s izvođačima – kaže Ivan Pelaić iz Udruženja rok muzičara Kruševca.\n« Uhapšen bjelopoljanac zbog pljačke na Jastrebcu\nProblem viška zaposlenih u „14.oktobru“ »


Perspektive žena u tehnologiji - Biznis i Finansije\nHome\tVestiIT i nauka\tPerspektive žena u tehnologiji\nDanas je događajem „Perspektive žena u tehnologiji“ u Ambasadi SAD-a obeležen uspešan završetak tromesečnog mentorskog programa „Women in Tech“ koji su zajednički sproveli Američka privredna komora u Srbiji (AmCham) i Trgovinsko odeljenje Ambasade SAD u Srbiji, uz podršku Startit Centra, ICT Hub-a i Impact Hub-a. Događaju su prisustvovale i učenice srednjih škola iz Beograda, koje su imale jedinstvenu priliku da čuju više o profesionalnom iskustvu Tatjane Matić, državne sekretarke u Ministarstvu trgovine, turizma i telekomunikacija i Danijele Trkulje, direktorke kompanije Gartner za Srbiju. U okviru desetominutnih sesija brzog mentorstva koje su usledile nakon razgovora, učenice su sa „Women in Tech“ polaznicama razgovarale o započinjanju karijere u tehnologiji, najčešćim izazovima koji stoje na putu uspeha, ali i o kreativnoj strani ove industrije.\n„Danas kada i devojčice i dečaci podjednako koriste pametne telefone i računare, rodno usmeravanje prilikom izbora digitalne profesije čini se da nije moguće. Ipak, devojčice se pri kraju osnovnog i srednjeg školovanja ne odlučuju za ove profesije podstaknute uveravanjima da nemaju dovoljno sposobnosti. Zato je važno da obrazovni sistem, država i mediji, utiču na promenu ove svesti i da promovišu i podstiču smanjenje i uklanjanje rodnog jaza u tehnološkom sektoru. Jer, manje žena danas u IT-ju znači manji broj žena i u svim inovativnim privrednim granama u budućnosti koje će se razvijati iz IT-a. U socijalnom smislu, ovaj rodni jaz proizvešće i manje žena u plaćenijim profesijama. Dakle, ukoliko ne postignemo rodni balans u ovom sektoru, žene jednostavno neće imati benefit od digitalizacije“, izjavila je državna sekretarka Matić.\n„Ono što ovaj program razlikuje od ostalih koji se bave temom digitalne transformacije društva je da ovaj nezaustavljivi proces posmatramo iz ugla žena zaposlenih u ovom sektoru koje ravnopravno i u istoj meri doprinose tim promenama u društvu“, zaključila je Zorica Mihajlović, viši savetnik u trgovinskom odeljenju Ambasade SAD-a.\n„Women in Tech platforma je kreirana u cilju povezivanja uspešnih i ostvarenih žena iz poslovnog sveta i start-up zajednice, spremnih da zajedničkim naporima prevaziđu predrasude, prisutne širom tehnološke i digitalne industrije. Imajući u vidu da digitalizacija već sada prožima sve sfere života i poslovanja, ideja nam je da kroz sinergiju države i privatnog sektora inspirišemo i osnažimo devojke koje će za nekoliko godina zauzeti liderske pozicije u našem društvu“, rekla je Diana Gligorijević pozdravljajući publiku ispred AmCham-a.


Srpski derbi u prvom kolu Lige šampiona Nojkirhen – Beograd!\nBEOGRAD, 9. oktobar (Info centar).- Kuglaši Beograda, osvajači bronzane medalje u Kupu NBC federacije minulog vikenda u Minhenu, igraće u prvom kolu Lige šampiona 25. novembra sa austrijskim prvakom Nojkirhenom. Beograd je u prvoj utakmici gost, revanš na Banjici je 9. decembra.\nU ženskoj Ligi šampiona, zrenjaninski Kristal je dobio teškog rivala. U prvom meču ide na megdan Elektromurešu Romgasu iz Trgu Mureša (Rumunija), drugoplasiranom timu u Evropskom kupu ove godine.\nU austrijskom Nojkirhenu od ove sezone igraju dva mlada srpska reprezentativca, prošle godine prvotimci Beograda, Radovan Vlajkov i Miloš Simijonović i biće to pravi „srpski derbi“. Ukoliko Beograd pregrmi ovu prvu prepreku, u drugom kolu sastaće se sa nemačkim Rot vajsom, braniocem titule u Ligi šampiona i drugim timom u Svetskom kupu ove godine.\nItalijanski prvak Nojmarkt, gde igru u novoj sezoni nose dvojica najboljih mladih kuglaša u svetu, srpski reprezentativci Igor Kovačić i Robert Ernješi, sastaće se u prvom kolu sa Viktorijom iz Bamberga, drugoplasiranim timom u Evropskom kupu ove godine.\nŽelezarna iz Podbrezove (Slovačka), gde igraju najbolji kuglaš sveta, srpski as Vilmoš Zavarko i kapiten šampiona sveta, srpske reprezentacije Daniel Tepša, a trenira je doskorašnji selektor muške seniorske reprezentacije Srbije Miloš Ponjavić, sastaće se u prvom kolu sa Bečom gde, od ove sezone, igra nekadašnji srpski reprezentativac i bivši višestruki prvak sveta Arpad Antal.\nKod kuglašica, navijaćemo u Ligi šampiona, uz Kristal, i za austrijski Fojt Sent Pelten koga je letos pojačala srpska reprezentativka Zorica Barać. U prvom kolu Fojt ide na megdan slovenačkom Celju koje je lane osvojilo treće mesto u Ligi šampiona. Ostali parovi su: Nojkirhen (Austrija) – Železarna Podbrezova (Slovačka) i Triglav Kranj (Slovenija) – Mlaka Rijeka (Hrvatska).\nProšle godine u Podvrezovoj, na fajnal foru Lige šampiona, plasman kod kuglaša bio je Rot vajs, Segedin, Železarna, Zaprešić, a kod kuglašica Viktorija, Beč, Celje i Mlaka (Rijeka).


Faktor | Urađen Prednacrt zakona o visokom obrazovanju KS, slijedi javna rasprava\n06.05.2021. / 20:20\nPredsjednik Komisije za izradu zakona o visokom obrazovanju akademik Miloš Trifković predao je danas ministrici za nauku, visoko obrazovanje i mlade Kantona Sarajevo Meliki Husić-Mehmedović finalnu verziju Prednacrta zakona o visokom obrazovanju, a prisustvovali su i rektor Univerziteta u Sarajevu Rifat Škrijelj, zastupnik u Skupštini KS Damir Marjanović, te studentica - prorektorica Velida Abdagić.\n- Pred sobom imamo drugačiji zakon, zakon koji je fokusiran na visoko obrazovanje. Imamo zakon koji će se moći primjenjivati duži vremenski period, a po potrebi modificirati podzakonskim aktima. Zakon koji je potekao od akademske zajednice, koji je savremeniji i može nas dovesti na nivo kvaliteta visokog obrazovanja u evropskim zemljama - poručila je ministrica Husić – Mehmedović.\nIstaknula je i kako je u proces konsultativno uključen jedan od najvećih stručnjaka za oblast visokog obrazovanja na svijetu, dr. Achim Hopbach (nekadašnji predsjednik ENQA, AQA i CEEQA) koji je izrazio afirmativne stavove prema prijedlogu teksta i ponudio dodatna rješenje, kako bi zakon bio adekvatno usaglašen sa EU standardima i normativima.\nMinistrica Husić-Mehmedović je dodala da se raduje javnoj raspravi, koja slijedi i koja je malo drugačije zamišljena, sa nizom tematskih diskusija, uključujući prvenstveno akademsku zajednicu i studente, a koja bi trebala trajati 30 dana nakon usvajanja nacrta zakona na Vladi, pa Skupštini KS.\nAkademik Trifković je iskazao zadovoljstvo predajom teksta ovog izuzetno važnog dokumenta ministrici i Vladi KS.\n- Na ovaj način je akademska zajednica, oličena u komisiji od 25 članova, ispunila svoj zadatak i uradila jedan, konceptualno, novi zakon o visokom obrazovanju koji će biti upućen na javnu raspravu i eventualne modifikacije, u skladu sa onim što budu osnovane primjedbe - rekao je akademik Trifković.\nIstaknuo je da je suština ovog zakona u tome što u centar pažnje stavlja visoko obrazovanje, autonomiju Univerziteta u Sarajevu, unosi čitav niz novina od značaja i za KS i za cijelu BiH, teži strateškom planiranju visokog obrazovanja, uvodi društvenu komponentu kroz Vijeće za visoko obrazovanje i nauku, te uređuje etička pitanja nastavno-naučne zajednice.\n- Za nas je izuzetno važno da su u njegovoj izradi učestvovali predstavnici ne samo UNSA, uključujući i studente, Studentski parlament, nego i predstavnici privatnih univerziteta - naglasio je akademik Trifković.\nRektor Rifat Škrijelj je naveo kako po prvi put u Kantonu Sarajevo imamo Ministarstvo za nauku, visoko obrazovanje i mlade, koje je akademska zajednica UNSA željela decenijama.\n- Prvi zakon koji predlaže to Ministarstvo posvećen je visokom obrazovanju, čime će UNSA dobiti mnogo bolja zakonska rješenja, jer je ovaj put kao nikada do sada u komisiji bila ubjedljiva većina profesora sa UNSA koji znaju šta je univerzitet, šta je akademska zajednica i šta je nama potrebno. Donošenjem novog zakona riješit ćemo se onog koji je sada na snazi i nije adekvatan, te je u mnogim segmentima bio kočnica za razvoj UNSA - rekao je rektor Škrijelj.\nZastupnik Damir Marjanović je rekao da je današnji događaj dokaz da se dobre i pozitivne stvari iz akademske zajednice mogu prebaciti i u politički život.\n- Siguran sam da će ovaj zakon promijeniti paradigmu visokog obrazovanja u Kantonu Sarajevo. Ono što definitivno jeste novo je da su zakon pisali članovi primarno akademske zajednice, oni koji najbolje poznaju tu materiju - potcrtao je zastupnik Marjanović.\nNa kraju je naglašeno da već od sutra kreću desetodnevne javne konsultacije, objava teksta zakona na službenoj web stranici Ministarstva. Poslije su planirani odgovori i kratka usaglašavanja, usvajanje teksta nacrta ovog dokumenta na Vladi KS, određivanje dužine javne rasprave, njeno interaktivno i direktno provođenje, te dvostepeno skupštinsko razmatranje i usvajanje.\nZaključeno je kako bi ovaj značajni dokument trebao biti usvojen tokom ljeta – saopćeno je iz Službe za protokol i press KS.\nVisoko obrazovanjeprednacrt zakona\nDomaća rakija prepreka na putu u EU, šta o tome misle proizvođači iz Ljubuškog i Gradačca\nDodijeljena najviša priznanja laureatima: Eric Larson počasni građanin KS


Mladen Novaković Tocilo - Blic Online\nMladen Novaković zvani Tocilo iz Mladenovca, koji je optužen za šverc kokaina i heroina, juče se pred sudom branio ćutanjem, rekao je samo da "ne želi da iznosi odbranu", da "nije kriv" i da "neće da odgovara na pitanja". Međutim, Velibor Cvetkov, koji je optužen da je bio deo ove mladenovačke grupe, odlučio je da ispriča sve o švercu droge i saradnji sa Tocilom.\nU Specijalnom sudu u Beogradu danas je počelo suđenje grupi iz Mladenovca na čelu sa Mladenom Novakovićem (38) zvanim Tocilo, iz Amerića, zbog sumnje da su trgovali heroinom i kokainom.\nU Specijalnom sudu u Beogradu za danas je zakazan početak suđenja Mladenu Novakoviću (37) zvanom Tocilo, iz Amerića kod Mladenovca, uhapšenom prošlog novemba zbog sumnje da je organizovao narko-grupu koja je drogom snabdevala Srbiju.\nMladen Novaković (30), zvani Tocilo, iz Amerića kod Mladenovca uhapšen je juče ujutro u akciji policije zbog sumnje da je organizovao kriminalnu grupu koja je duže vreme u Šumadiji prodavala drogu, saznaje “Blic”.


Vučić: "Država uvek pomagala Zvezdi, situacija je sada bolja" - Sportske.net\nVučić: "Država uvek pomagala Zvezdi, situacija je sada bolja"\nPremijer Srbije se neće mešati u stvari u klubu za koji navija, a kaže da su stvari u Zvezdi bolje nego pre par godina.\nOprašta Zvezdi dugove i odlazi!Božović novinarima: "Hteli ste krv, hteli ste glave, to ste i dobili""Delije" pozivaju: "Svi na stadion sada kad je najteže!"Vujadin Savić je 'Šerif'Zvezda ostala i bez 1.5 miliona evra?!\n"Mislim da je situacija u Zvezdi neuporedivo bolja nego pre dve ili tri godine. Ukoliko vam neko dug od 55 miliona evra spusti za 10 ili 12 miliona, a taj dug je geometrijskom progresijom rastao, i u dve sezone, jednom budete prvi, a jednom drugi...to je bolje nego što je bilo realno za očekivati", rekao je Vučić na konferenciji za novinare u zgradi Vladi Srbije.\n"Bio sam i ostaću navijač Zvezde, to nikada nisam krio. Nikada neću biti opozicija klubu koji volim, nikada neću da ga kritikujem. Oni neće imati loše posledice od države. Imaju velika sponzorstva. Država je mnogo dala i mnogo pomagala fudbalskom i košarkaškom klubu Crvena zvezda, kao i košarkaškoj sekciji Partizana, a nešto manje fudbalskoj", kazao je Vučić.\n"Nikada neće izgubiti jedno od ugovorenih sponzorstava. Ne želim da se mešam u to, to je moje lično pravo i to se neće promeniti", dodao je on.\n"Siguran sam da ću se ja sutra radovati, ukoliko ambasador bude pristao na poziv", rekao je Vučić.


Vučić: Srbija će biti dobro mesto za investicije - SandzakHaber.Net , Sandžačke Internet Novine !\nNaslovna Srbija Ekonomija Vučić: Srbija će biti dobro mesto za investicije\nVučić: Srbija će biti dobro mesto za investicije\nOd HaberNews - 17. Februara 2014. 0 45 Podeli na Fejsbuku\ntweet BEOGRAD – Prvi potpredsednik vlade Aleksandar Vučić izjavio je danas prilikom posete američkoj kompaniji NCR da će do kraja godine tu biti zaposleno dve hiljade ljudi i poručio da će Srbija biti dobro mesto za strane investicije.\nVučić je zahvalio američkom ambasadoru i predstavnicima te kompanije, u kojoj je trenutno 900 zaposlenih, na tome što su otvorili regionalni centar u Beogradu.\n“Ponosni smo što kao država pomažemo ovakve poslove i do kraja godine ovde treba da radi dve hiljade visokoškolovanih ljudi”, rekao je Vučić.\nOn je istakao da je Vlada Srbije spremna da pomogne svim stranim kompanijama koje posluju u Srbiji kroz podsticaje za zapošljavanje i poreske olakšice.\n“Srbija će biti dobro mesto za investitore, nećemo ih izbacivati, niti odbijati, već, naprotiv, privlačiti”, rekao je Vučić, i istakao da će vlada reagovati brzo kako bi obezbedila uslove za zapošljavanje mladih.\nJedan od problema, koji, rekao je, ne može tako brzo da se reši, jeste i problem obrazovanja.\nPrema njegovim rečima, obrazovni sistem treba da se promeni tako da bude tržišno orijentisan, potrebno je da se u tom sistemu iskoriste iskustva onih koji su to uspešno sproveli.\nVučić je rekao da u Srbiji žive visokoobrazovani mladi ljudi koji se razumeju u informatičke tehnologije i logistiku i znaju šta treba da urade u tim oblastima i kako da primene svoje znanje.\nVučić je kazao da su potrebne promene u našem obrazovnom sistemu, koje moraju da budu ozbiljne, duboke i temljene.\n“Rekao sam (američkom ambasadoru Majklu) Kirbiju, od kojeg smo dobili veliku pomoć za zakone koje treba da donesemo u narendom periodu, da se uopšte ne osećam posramljenim kada prepisujemo i kada uzimamo nešto od ljudi koji su od nas uspešniji. Pokažite nam način, uzećemo i prepisaćemo i uradićemo to na najbrži mogući način”, rekao je Vučić.\nOn je istakao da su promene u obrazovnom sistemu neophodne, navodeći primer nekadašnje Jugoslavije koje su imale srednje škole iz kojih su, tada brojne fabrike, dobijale radnu snagu.\n“Mi to danas nemamo i moraćemo zato da radimo, da završavaju škole da ne bi sedeli kod kuće. Nadam se da ćemo da proizvodimo stručnjake i da ih imamo i za izvoz, ali u narednom kratkom periodu teško da ćemo moći to da ostvarimo”, ocenio je Vučić.\nIzvršni potpredsednik kompanije NCR Piter Dorsman zahvalio je srpskoj vladi na posvećenosti poslovanju te kompanije, koja je u Srbiji počela s radom 2011.\n“Jako partnerstvo koje smo stvorili sa srpskom vladom i podrška koju smo od nje dobili omogućilo nam je da formiramo napredni Centar za koordinaciju poslovanja u Beogradu, koji će do kraja godine zapošljavati oko 2.000 ljudi. Ovo je naše treće proširivanje u Srbiji zbog čega zahvaljujemo srpskoj vladi, jer je njena posvećenost našem poslovanju od ključnog značaja”, rekao je Dorsman.\nPrema njegovim rečima Centar NCR u Beogradu je od ključnog značaja za poslovanje te kompanije, upravo zbog potrebe da rešenja koja nudi poslovnim klijentima uvek budu na raspolaganju.\n“Naša uspešna priča u Srbiji počela je 2011, otvaranjem ovog Centra. Zaposlili smo veoma talentovan kadar ovde u Srbiji. Naši zaposleni govore po više jezika, poseduju visoko obrazovanje, a u mnogih slučajevima i velike tehničke veštine i veštine upravljanja”, rekao je Dorsman.\nOn je dodao da Centar u Beogradu opslužuje 50.000 bankomata, 45.000 mrežnih uređaja, više od 20.000 servera i desktop računara širom Evrope i Severne Amerike, kao i da predstavlja koncept koji NCR kompaniji omogućava da dnevno obradi oko 485 miliona korisničkih zahteva širom sveta.\n“Ponosan sam na sve što smo zajednički postigli i radujem se nastavku uspešne saradnje u Srbiji”, zaključio je Dorsman.\nU poseti američkoj kompaniji NCR sa prvim potpredsednikom vlade bili su potpredsednik SNS i predsednik parlamenta Nebojša Stefanoivić, predsednik Privremenog organa Begorada Siniša Mali i američki ambasador u Beogradu Majkl Kirbi.\nGde postoje novi elementi- ispitaćemo ih\nVucić je rekao da ne bi želeo da komentariše izjavu Jelka Kacina o pozadini ubistva Zorana Đinđića, ali je naveo da je posao države da radi i da ispita sve nove elemente u svim slučajevima, ukoliko se pojave. “Ne bih komentarisao izjave Kacina, a naš posao je, bez obzira na nečiju izjavu, da svoj posao radimo i da gde, god postoji bilo kakav pokazatelj, osnov sumnje da se krije nekakav zločin ili da se pronalaze nekakvi novi papiri ili bilo šta, mi ćemo svoj posao da obavimo i da ga završimo do kraja”, rekao je Vučić odgovarajući na pitanja novinara. Izvestilac Evropskog parlamenta za Srbiju Jelko Kacin izjavio je da je obavešten o tome da postoji dodatna dokumentacija, izvan Srbije, u vezi sa pozadinom atentata na Zorana Đinđića.\nOn je istakao da “taj odgovor mora da da Srbija i to pre svega sama zbog sebe, a ne zbog zahteva EU”.\ntweet Prethodni tekstSamsung je odbio priliku da kupi Android 2004.Sledeći tekstĆuti kad ja pričam: Trener na tajmautu naterao igrača da zalepi traku preko usta! HaberNews\tPOVEZANE OBJAVEVIŠE OD AUTORA


Ukazanje Vijećnice – SARAJEVO.co.ba\nObjavljeno 19. 09. 2012 24. 10. 2012 od sarajevo.co.ba\nNakon više od dvadeset godina od uništenja, zgrada Gradske vijećnice u Sarajevu je počela da otkriva svoju ljepotu.\nVijećnica (Sarajevo, 18. septembar 2012)\nSpaljena je još početkom opsade Sarajeva, kada je 25. augusta 1992. godine neprekidnim četničkim djelovanjem oružanim djelovanje, potpuno izgorila. U njoj je izgorjelo oko dva miliona knjiga, odnosno preko 90 posto knjižnog fonda.\nPrelijepa fasada objekta koji je predstavljao simbol glavnog grada Bosne i Hercegovine ukazala se u utorak, 18. septembra 2012. godine, a kako je ranije najavljeno Vijećnica bi svoja vrata posjetiocima trebala otvoriti u maju 2014. godine.\nRekonstrukcija sarajevske Vijećnice je započeto 1996. godine, kada je krenula prva faza rekonstrukcije, koja se odnosila na osiguranje stabilnosti objekta, a finansirala ju je Republika Austrija sa 750 hiljada eura. Druga faza završena je 2005. godine, a koštala je dva miliona i 250 hiljada eura, što je finansirana Evropska unija.\nTreća faza koja predviđa grube građevinske radove u objektu i dopunu konstruktivnih zahvata koji nisu bili obuhvaćeni prethodnim fazama obnove, pripremne zemljane i betonske radove, rekonstrukciju dijela krova, kamenorezačke radove na fasadi objekta, izradu i ugradnju vanjske stolarije, te restauraciju fasade objekta, a biće okončana do kraja oktobra 2012. godine. Koštaće oko dva miliona i 260 hiljada eura.\nTender za četvrtu fazu, koja je u toku, raspisala je Evropska komisija i ona će koštati oko pet miliona eura, što znači da je predviđena cijena za završetak Vijećnice oko 11 miliona eura.\nsa-c / sarajevo.co.ba\nObjavljeno u IzdvojenoOznačeno Opsada Sarajeva,Sarajevo,Vijećnica\nNazad Džamonja: Otmica\nNaprijed Pliva patka i uživa u posljednjim danima


Nemci zabranjuju objavljivanje Hitlerovog „Majn Kampfa“\nNemci zabranjuju objavljivanje Hitlerovog „Majn Kampfa“\nJedna od najozloglašenijih knjiga u istoriji čovečanstva, „Majn Kampf“ (Moja borba) Adolfa Hitlera, ni nakon gotovo 90 godina od objavljivanja nemačku javnost ne ostavlja na miru.\nPre dve godine vlada nemačke savezne države Bavarske odlučila je da 2015. dozvoli ponovno objavljivanje knjige „Majn Kampf“ nacističkog vođe Adolfa Hitlera. S obzirom na to da se izvorni izdavač nalazio u bavarskoj prestonici Minhenu, Bavarska je nakon Drugog svetskog rata, postala vlasnica autorskih prava.\nTada je odlučeno da se zabrani svako štampanje i distribucija tog zloglasnog pamfleta. Pre dve godine tadašnja bavarska vlada odlučila je da sufinansira ponovno, ali ovoga puta komentarisano izdanje „Majn Kampfa“. Izlazak je bio planiran za 2015. kada zvanično ističu autorska prava. Tu odluku podržao je i bavarski parlament.\nMeđutim, početkom ove sedmice, bavarska vlada se predomislila i povukla odluku o objavljivanju komentarisanog izdanja „Moje borbe“. Ta odluka u početku je izazvala nedoumice u bavarskom parlamentu jer je time zapravo poništena i odluka tog tela kojom je odobreno ponovno izdavanje Hitlerovog programskog teksta.\n„U suštini odlučujuće je ono šta kaže bavarski parlament, a ne vlada“, izjavio je jedan poslanik vladajuće Hrišćansko-socijalne unije (CSU).\nPredstavnici socijaldemokratske i zelene opozicije u bavarskom parlamentu bili su, naravno, još oštriji i iznenadnu i neočekivanu odluku Vlade nazvali „korakom unazad“ i „bezobrazlukom prve kategorije“. Sam predsednik bavarske vlade, a ujedno i predsednik CSU, Horst Zehofer objasnio je da doduše nema ništa protiv naučnog suočavanja sa Hitlerovom knjigom, ali da ima problema s činjenicom da bi njegova vlada mogla da bude ta koja distribuira to zloglasno delo koje je zabranjeno od 1945. godine.\nIz uglednog Instituta za savremenu istoriju iz Minhena, kojem je Bavarska vlada pre dve godine stavila u zadatak da počne da radi na komentarisanom izdanju „Majn Kampfa“ još nema reakcija na novu odluku vlasti. Saopšteno je samo da Institut „i dalje radi“ na tom odgovornom zadatku.\nŠta će se s tim projektom koji plaća sama bavarska vlada odnosno poreski obveznici, 2015. dogoditi, za sada nije poznato. Do sada je za obradu spornog dela potrošeno preko 500.000 evra državnog novca.\nNo ideja o vađenju „Moje borbe“ iz bunkera je i pre dve godine naišla na čuđenje i nedoumice kod mnogih koji su tvrdili da širenje nacionalsocijalističke propagande ni u kom slučaju ne sme da bude nešto s čime bi mogla da bude povezana bavarska vlada. Mnogima se i od same pomisli na to da bi Hitlerov propagandni tekst, bez obzira na promenjeni oblik, mogao da se nađe na tržištu u izdanju Bavarske državne kancelarije, dizala kosa na glavi.\nOdluku da se „Majn Kampf“ i dalje drži podalje od široke publike, pozdravila je bivša predsednica Centralnog veća Jevreja u Nemačkoj Šarlote Knobloh.\n„Hitlerovo delo, u tome se naučnici slažu, ispunjeno je prezirom prema čoveku i ispunjava uslove krivičnog dela širenja nacionalne i rasne netrpeljivosti“, rekla je Knobloh.\nBavarska vlada saopštila je da je odustala od ponovnog objavljivanja Hitlerove knjige upravo zbog žestokih kritika udruženja preživelih holokausta. Adolf Hitler je „Majn Kampf“ napisao 1924. i 1925. u zatvoru u koji je smešten nakon neuspelog puča.\nDo 1945. „Majn Kampf“ se prodao u gotovo deset miliona primeraka, a jedan od razloga za visok tiraž bila je i činjenica da su tu knjigu dobijali vojnici, ali i bračni parovi prilikom venčanja (umesto Biblije koja se delila do dolaska nacionalsocijalista na vlast 1933.).\nTakođe, „Majn Kampf“ tokom vladavine nacionalsocijalista nije smeo da se prodaje u antikvarijatima da to ne bi uticalo na smanjenje tiraža.


Nemačka ne postavlja uslove Srbiji\nNemački ministar spoljnih poslova Frank-Valter Štajnmajer sa srpskim kolegom, Ivicom Dačićem u Beogradu 28. april 2015.\nNiko nije menjao uslove Srbiji ili uvodio nove, pa ni Nemačka. To su besmislice, izjavio je tokom današnjeg boravka u Beogradu šef nemačke diplomatije Frank Valter Štajnmajer.\nŠef nemačke diplomatije Frank Valter Štajnmajer izjavio je danas da su Berlin i sve članice EU zainteresovane za otvaranje poglavlja u toku ove godine u procesu pregovora sa Srbijom.\nTokom današnje posete Beogradu i razgovora sa najvišim državnim zvaničnicima Srbije, Štajnmajer je poručio da će Berlin podržati u EU otvaranje pregovora o prvim poglavljima sa Srbijom.\nNormalizacija odnosa između Srbije i Kosova je deo onoga što je potrebno učiniti na putu ka EU, naveo je Štajnmajer i naglasio da to nije ništa novo ni za Beograd, ni za Prištinu.\n"Niko u Evropi nije menjao bilo kakve uslove Srbiji i čitava ta diskusija da li je Nemačka postavila neke nove uslove – to apsolutno nije tačno. Mi ćemo raditi na tome da se uskoro otvore poglavlja i budite uvereni da Nemačka, kao i sve druge zemlje EU, su zainteresovane da se još tokom ove godine otvore poglavlja", izjavio je nemački ministar spoljnih poslova.\nPosle razgovora sa Štajnmajerom premijer Srbije Aleksandar Vučić je izjavio da Beograd razgovara sa Albancima i nastaviće da dijalogom uspostavlja razumne i racionalne odnose sa onima koji drugačije misle. Ali postoje granice preko kojih očigledno ne može-mo da pređemo – kao što je pitanje hidro resursa na jezeru Gazivode, dodao je Vučić.\nOn je izneo nadu da bi pregovaračka poglavlja sa Srbijom mogla biti otvorena u junu, ali, kako je rekao, to ne zavisi od Srbije.\n"Nismo mi ti koji donosimo odluku i ocenu o tome da li je Nemačka ili neka druga zemlja dobro radila svoj posao već Nemačka i druge zemlje donose odluku o tome kako smo mi taj posao uradili. Ovde nije reč o srpskim reformama – ovde je reč o našim odnosima sa Prištinom", istakao je Vučić.\nA posle razgovora sa nemačkim kolegom, srpski šef diplomatije i predsedavajući OEBS-a Ivica Dačić je, govoreći o sankcijama prema Rusiji, rekao da Srbija nije članica EU i da je, poštujući svoje nacionalne, državne i političke interese, zauzela neutralan stav u tom smislu. Nismo previše oduševljeni po pitanju bilo kakvih sankcija, jer smo bili pod sankcijama, izjavio je Dačić.


Dobre Vibracije > Vesti: Počinje novi "Ring Ring" Festival\nPočinje novi "Ring Ring" Festival\nU Beogradu, u sredu 17. maja u Kulturnom centru Rex počinje 22. izdanje Međunarodnog festivala nove muzike “Ring Ring”.\nKao i svakog maja publiku očekuju muzička uzbuđenja koja će prirediti umetnici sa svih strana sveta. Ove godine je moto festivala saradnja naših i evropskih umetnika.\nPrve večeri će nastupiti Šalter ensemble, dvanaestočlani orkestar koji čine umetnici iz Slovenije, Hrvatske, Švajcarske i Srbije. U pitanju je veliki, i izuzetno svež projekat muzičara i organizatora iz 4 zemlje, koji je svetsku premijeru imao pre samo 10 dana.\nPrvo veče će zaključiti još jedan međunarodni projekat čije je ostvarenje na festivalu omogućio vrlo aktivni Mađarski institut u Beogradu, a reč je o saradnji budimpeštanske grupe Argo sa pevačkim triom Rođenice. To je još jedan primer saradnje muzičkih eksperimentatora sa tradicionalnim pevačicama iz Srbije, što je sve češća tendencija na savremenoj muzičkoj sceni.\npo 22. put u Beogradu\nU Beogradu će se i ovog maja gledati i slušati koncerti uzbudljive, nove, jazz i eksperimentalne muzike, zahvaljujući festivalu "Ring Ring", koji će biti održan od 7. do 20. maja u Kulturnom centru Rex....


ZAKON O RADU PREČIŠĆEN � POTPUN TEKST: POSLODAVAC JE DUŽAN DA PRAVILNIK O UNUTRAŠNJOJ ORGANIZACIJI I SISTEMATIZACIJI POSLOVA USAGLASI SA ODREDBAMA ZAKONA DO 27. SEPTEMBRA 2014. GODINE\nPoslodavac je dužan da pravilnik o unutrašnjoj organizaciji i sistematizaciji poslova usaglasi sa odredbama Zakona o izmenama i dopunama Zakona o radu ("Sl. glasnik RS", br. 74/2014 - dalje: Zakon) u roku do 60 dana od dana stupanja na snagu Zakona, odnosno do 27. septembra 2014. godine.\nAko poslodavac u roku od 60 dana od dana stupanja na snagu Zakona, odnosno do 27. septembra 2014. godine, sa zaposlenima koji su zasnovali radni odnos do dana stupanja na snagu Zakona, odnosno do 29. jula 2014. godine, ne zaključi ugovor o radu ili aneks ugovora u skladu sa odredbama člana 8. Zakona, ugovori o radu zaključeni do dana stupanja na snagu Zakona ostaju na snazi u delu u kome nisu u suprotnosti sa Zakonom.\nPostupci za ostvarivanje prava pred Fondom solidarnosti započeti do dana stupanja na snagu Zakona okončaće se po propisima koji važe do početka primene Zakona.\nUgovori o zastupanju ili posredovanju koji su zaključeni do dana stupanja na snagu Zakona primenjuju se do isteka roka na koji su zaključeni.\nČlan 204. Zakona o radu ("Sl. glasnik RS", br. 24/2005, 61/2005, 54/2009 i 32/2013) prestaje da važi 1. januara 2016. godine.\nOdredbe kolektivnog ugovora, odnosno pravilnika o radu koji je na snazi na dan stupanja na snagu Zakona, a koje nisu u suprotnosti sa Zakonom, ostaju na snazi do isteka važenja kolektivnog ugovora, odnosno do zaključivanja kolektivnog ugovora, odnosno donošenja pravilnika o radu u skladu sa Zakonom, a najduže šest meseci od dana stupanja na snagu Zakona, odnosno do 29. januara 2015. godine.\nZakon stupa na snagu osmog dana od dana objavljivanja u "Sl. glasniku RS", odnosno 29. jula 2014. godine, osim odredaba člana 54. koje se primenjuju po isteku 30 dana od dana stupanja na snagu Zakona, odnosno od 29. avgusta 2014. godine.\n(tekst je autorski rad Redakcije)


Uprkos finansijskim problemima Grad Sarajevo pozitivno poslovao - informativa.ba\nBiznis Finansije Uprkos finansijskim problemima Grad Sarajevo pozitivno poslovao\nUprkos finansijskim problemima Grad Sarajevo pozitivno poslovao\n22 Sep 2015 12:37\nGrad Sarajevo -\nGradonačelnik Grada Sarajeva Ivo Komšić izjavio je danas da je uprkos finansijskim problemima Grad pozitivno poslovao u prvih šest mjeseci ove godine.\nKomšić je vijećnicima Gradskog vijeća prezentirao informaciju o izvršenju budžeta Grada Sarajeva za period 1.1. - 30.6.2015. godine, te kazao da nakon što Skupština Kantona Sarajevo rebalansom budžeta nije prihvatila primjedbe Gradske uprave Grada Sarajeva, Grad je, kao jedinica lokalne samouprave, ostao bez granta.\nKomšić je kazao i to da se situacija o problemu finansiranja pogoršala nakon usvajanja Zakona o izmjenama i dopunama Zakona i pripadnosti javnih prihoda Federacije Bosne i Hercegovine u maju 2014. godine.\nIzmjenom metoda raspodjele prihoda od indirektnih poreza na individualne jedinice lokalne samouprave, spomenutim izmjenama i dopunama stvorena je situacija u kojoj ne postoji mogućnost da Kanton Sarajevo učestvuje u raspodjeli prihoda od indirektnih poreza jedinicama lokalne samouprave, a umjesto toga, jedinice lokalne samouprave dobijaju prihodne direktno s jedinstvenog računa Federacije BiH.\nGrad Sarajevo je, međutim, u potpunosti izostavljen i ne dobija prihode s jedinstvenog računa FBiH od maja prošle godine.\nPresude Ustavnog suda Federacije BiH koje se odnose na Grad Sarajevo još nisu provedene i nadležni organi morat će da se njime pozabave.\nKomšić je podsjetio da je o nedavno donesenoj presudi Ustavnog suda Federacije BiH, od 10. juna 2015.godine upoznata i Vlada FBiH i oba doma Parlamenta te se čeka njihova reakcija.\nVijećnici su naročito iskazali negodovanje što Skupština Kantona Sarajevo nije dozvolila gradonačelniku Komšiću da se obrati zastupnicima, te da im obrazloži problem finansiranja Grada.\nVijećnik Miroslav Živanović je kazao da je vrijeme da vijećnici pripreme program javnog djelovanja na zaštitu prava na lokalnu samoupravu na području Sarajeva, i da budu predvodnici ovog procesa koji će građanima objasniti šta se dešava u Sarajevu.\n"Ne želimo situaciju da se gradonačelniku ne da riječ, da ne govori u kantonalnoj skupštini i da se visoki predstavnik oglašava o glavnom gradu BiH i brani instituciju gradonačelnika" kazao je Živanović i dodao da je korijen problema lokalne samouprave nepostojanje cjelovitijeg programa aktivnosti te nepostojanje afirmacije prava na lokalnu samoupravu.\nVijećnik Gradimir Gojer je predložio raspisivanje referenduma na kojem će se građai izjasniti da li im treba glavni grad BiH, da li im treba Grad Sarajevo te od vijećnika zatražio da se izjasne o inicijativi.\nData je pauza nakon koje će vijećnici se izjasniti o finansiranju Grada Sarajeva.\nOznake: #Sarajevo #BiH #IvoKomšić #financije


Sahranjen budžet Republike Srbije za 2020. godinu - #PočeloJe\nStudenti iz organizacije #1od5miliona sahranili su danas kod Narodne skupštine budžet republike Srbije za 2020. godinu. Optuženi za ubistvo budžeta je plagijator i ministar finansija Siniša Mali.\nUdruženje #1od5miliona sa tugom u srcu i bolom u duši obaveštava građane da je dana 12.12.2019. sahranjen budžet republike Srbije za 2020. godinu.\nPovorka je krenula od Terazijska česme, do Narodne skupštine, gde je budžet sahranjen. Sahrani su prisustvovali novinari i studenti iz udruženja #1od5miliona, koji su ga i sahranili.\nZa ubistvo budžeta optužen je ministar finansija, Siniša Mali, kome se na dušu stavljaju i drugi zločini poput rušenja u Hercegovačkoj, plagiranje doktorata, nelegalno posedovanje 24 stana, poklanjanje državnog zemljišta roditeljima i rodjacima kao i mnoge druge afere vezane za pranje novca.\nPomen budžetu je održao student i jedan od organizatora protesta #1od5miliona, Srđan Marković. “Kada lopov piše budžet, kada lopovi u vlasti upravljaju tim budžetom, kada oni svoje ruke guraju u naše džepove, to je dokaz da tog budžeta nema, nego ima njihovog ličnog budžeta i da je Siniša Mali ubica ne samo državnog budžeta, nego i ubica naših privatnih, kućnih i poslovnih budžeta” rekao je Srđan.\nPošto javni tužilac, Zagorka Dolovac kao i celo pravosudje ne rade svoj posao na moralan način već isključivo kako im Aleksandar Vučić naredi, ministru Malom će suditi građani, koji se već 53 subota okupljaju u Beogradu, pa su tako pozvani i u subotu 14.12. u 18h ispred Platoa kod Filozofskog fakulteta da svojim prisustvom pokažu Siniši Malom da mu se dan suđenja bliži.


Od danas UKC Niš bez kovid pacijenata - JuGmedia\nOd danas u novoj zgradi Univerzitetskog kliničkog centra Niš više nema kovid pacijenata. Prebacivanjem dva pacijenta na Kliniku za infektivne bolesti, danas su otpušteni i poslednji od Kovida sa odeljenja u novom delu UKC-a koja su bila u kovid sistemu, saopštili su iz UKC-a.\nTrenutno je na Klinici za Infektivne bolesti hospitalizovano 27 pacijenata, a ukoliko se nastavi trend smanjenja novozaraženih i broja hospitalizovanih i infektivna klinika će lečenju nekovid pacijenata, dok će Kovid odeljenje ove organizacije jedinice biti u Kruševcu.\n“U prethodnih 440 dinara, od početka pandemije u Srbiji do danas, kroz klinike UKC-a, koje su lečile odrasle obolele od Kovida, pregledan je 27.731 pacijent, dok je broj onih pacijenata koji su bili hospitalizovani 10.500 od toga u jedinicama intezivne nege lečeno je 2.400”, dodaje se u saopštenju.\nTrenutno klinike koje su do danas zbrinjavanje Kovid pacijente detaljno se čiste i dezinfikuju, sledi završna dezinfekcija opreme i prostora, te nakon ispunjavanja potrebnih higijensko-sanitarnih uslova, sve klinike koje su locirane u novoj zgradi UKC-a vratiće se svojim prvobitnim aktivnostima i pružanju tercijalnog nivoa zdravstvene zaštite pacijenata iz Niša i ostalih delova Srbije koji gravitiraju UKC-u Niš.


Utorak, 20. 12. 2005.\n"Ljubičevo" se još nada ruskom milijarderu\nErgela Čeka Abramoviča\nUkoliko projekat bude realizovan, "Ljubičevo" će biti spaseno jer račun je već tri godine blokiran, konji gladuju i rasprodaju ih, a radnici već mesecima ne dobijaju platu\nPOŽAREVAC - Roman Abramovič i dalje razmatra našu ponudu da preuzme JP "Ljubičevo", o čemu svedoče tri razgovora koje smo prošle nedelje imali sa njegovim ljudima. Međutim, još je rano da se o detaljima pregovora govori za javnost - izjavio je gradski menadžer Predrag Pajić, na pitanje odbornika opozicije u SO Požarevac šta se dešava sa njegovim ranijim najavama o saradnji sa poznatim ruskim biznismenom.\nOd direktora Prvoslava Mošića odbornici SO Požarevac do danas nisu dobili finansijski izveštaj za ovu godinu, tako da nije poznato šta se desilo s novcem od prodaje konja i poljoprivredne mehanizacije, davanjem zemljišta pod zakup i naplaćivanjem ulaznica od đačkih ekskurzija.\nKao glavni uzrok što pregovori sporo teku, Pajić je naveo nerešenu imovinsko-pravnu situacija jer je lokalni DOS 2000. godine 290 hektara zemljišta koje pripada JP "Ljubičevo" preneo na DP "Hrastovača". Na njegove navode reagovali su odbornici Demokratske stranke podatkom da je prenos zemljišta obavljen pre 2000. godine, da je to učinio tadašnji direktor "Ljubičeva", socijalista Slobodan Jović. Međutim, Pajić je ostao pri tvrdnji da će Abramoviča dovesti u Požarevac, bilo kao zakupca bilo kao opštinskog partnera u projektu spasavanja ovog javnog preduzeća.\nPošto po našem zakonu nije moguće prodati zadužbinu, Abramoviču je ponuđen zakup Ergele "Ljubičevo" na period od pet, 49 ili 99 godina, uz mogućnost kasnijeg obnavljanja ugovora. Ukoliko bi pristao na ulaganja od oko 20 miliona evra, ruski investitor bi u narednom periodu realizovao već pripremljen projekat turističko-rekreativnog centra "Ljubičevo", koji je 1998. godine izradio Saobraćajni institut CIP iz Beograda, prema opštinskom detaljnom urbanističkom planu iz 1987. godine.\nPrema ovom projektu, u Ljubičevu se planira izgradnja rezidencijalnog hotela, igrališta za golf, teniskih terena, bazena, trim-staza, škole jahanja i heliodroma, čije bi usluge bile ponuđene imućnim gostima, diplomatskom koru i predstavnicima domaćih i stranih kompanija. Za goste skromnijih mogućnosti planira se izgradnja hotela B kategorije sa jeftinijim pratećim sadržajima.\nUkoliko ovaj projekat bude realizovan, JP "Ljubičevo" bi bilo spaseno, jer je njegov račun već tri godine blokiran, konji gladuju i rasprodaju ih, a radnici mesecima ne primaju platu niti im se uplaćuju doprinosi.\nPun ekran uvreda\nPlombe na radijatore\nBebe će morati da sačekaju\nZavadili ih računi


Igralište na Aerodromu -\nNa radost najmlađih stanovnika kragujevačkog naselja Aerodrom, pre nekoliko dana otpočela je rekonstrukcija igrališta za decu u ulici Neznanog junaka. Pored obnove dotrajalih rakvizita rekonstrukcija podrazumeva i podizanje ograde oko igrališta koja će dodatno povećati bezbednost mališana i omogućiti nesmetanu igru. Investitor je Grad Kragujevac a radove izvodi preduzeće Šumadija DES. Direktorka ovog preduzeća, Jasmina Mihajlović u izjavi za naš portal najavljuje nastavak akcije uređenja igrališta za decu na teritoriji čitavog grada ali i u prigradskim i seoskim područjima.\n„Grad je za tekući period predvideo oko 12 miliona dinara za akciju sređivanja igrališta na teritoriji grada, prigrada i na seoskom području. U okviru tog iz sa predviđena je i izgradnja nekoliko novih terena za decu. Vrh prioriteta je svakako bezbednost dece“, kaže Jasmina Mihajlović i dodaje da je jedini problem koji se u praksi do sada pokazao kao gotovo nerešiv je maloletnički vandalizam.\n“ Neka od igrališta su po nekoliko puta u potpunosti uništena, to je ono što odnosi mnogo vremena i novca i gde smo praktično nemoćni“, zaključuje ona apelujući pre svega na roditelje da utiču na decu i njihovu dokolicu usmere u nekom drugom, kreativnom pravcu.


Dobojski Info - DOBOJ: Pripadnici Trećeg pješadijskog Republika Srpska puka ne snose nikakvu odgovornost\nsreda, 11 januar 2017 10:14\nDoboj, Boris Jerinić, Oružane snage /OS/ BiH, Treći pješadijski Republika Srpska puk,\nJerinić smatra da je odluka Ministarstva odbrane BiH o pokretanju istrage o okolnostima pod kojim je došlo do učešća i postrojavanja pripadnika Oružanih snaga BiH na proslavi Dana Republike u Banjaluci nelegalna i nelegitimna jer je donesena juče, tačnije, na dan kada su svi pripadnici iz reda srpskog naroda praznovali Dan Republike Srpske.\n"Pošto poštujemo zakone entiteta i Brčko distrikta, juče je za ljude u Republici Srpskoj bio Dan Republike i praznik, a odluka je donesena bez konsultacija ijednog pripadnika iz reda srpskog naroda. To je u najmanju ruku nekorektno i gubi se povjerenje", rekao je Jerinić Srni.\nJerinić je naglasio da pripadnici Trećeg Republika Srpska puka Oružanih snaga BiH na proslavi Dana Republike Srpske u Banjaluci nisu prekršili nijednu komandnu odgovornost i poštovali su sve ono što je njihova obaveza shodno Ustavu, zakonima i pravilnicima - da odaju počast srpskom članu Predsjedništva BiH, odnosno vrhovnom komandantu.\n"Oni su izvršavali svoj dio posla i tu nema nikakve odgovornosti. Ako ima ikakve odgovornosti onda je to na nama političarima i pozivam da mene kazne, ali nikako pripadnike Oružanih snaga koji su bili dio počasne jedinice, jer je vrhovni komandant insistirao da budu tu", rekao je Jerinić.\nOn je izrazio uvjerenje da i predsjedavajući Predsjedništva BiH Mladen Ivanić preuzima odgovornost.\n"Kao zamjenik ministra uradiću sve i tražiću da se utvrdi odgovornost ko je htio da vrhovnom komandantu uskrati pravo na počasti koje mu sljeduju po Ustavu BiH", rekao je Jerinić.\nKomentarišući izjave komandanta NATO štaba Sarajevo generala Žizel Vils, Jerinić je istakao da ona odlazi za mjesec dana iz BiH i čini se da je stala na jednu stranu miješajući se u unutrašnja pitanja u ovoj zemlji.\n"To nas udaljava od svih procesa koji se započeti u Oružanim snagama BiH. Ona odlazi iz BiH i nije dobro da zabranjuje da jedan narod slavi ono što voli, a svrstavanjem na jednu stranu pokazuje da su je instruisali bošnjački političari, što nas je sve skupa udaljilo od nekih principa i planova vezanih za Ministarstvo odbrane BiH", ocijenio je Jerinić.\nZamjenik ministra odbrane BiH ističe da uloga NATO štaba Sarajevo treba da je korektivna, a ne destruktivna.\n"Samim tim što se pozvala na određena ovlaštenja, treba biti precizan i pozvati se na Aneks Dejtonskog sporazuma koji je jasan i u kojem se navodi da nije sam komandant NATO štaba taj koji može donositi neke mjere nego i komandant EUFOR-a i pozdravljam njegovu odluku da se ne miješa u unutrašnja nacionalna pitanja u BiH", istakao je Jerinić.\nOn je dodao da svi trebaju da shvate da Republika Srpska postoji, da je Ustavom i Dejtonskim mirovnim sporazumom zagarantovana, te da to činjenično stanje ne može da promijeni general NATO štaba, niti bilo ko u BiH.\n"To mogu jedino da promijene građani u BiH, tačnije Republike Srpske i Federacije BiH. Smatram da bi u ovom trenutku bilo pametno da svi malo spuste tenzije, jer se ovim samo dalje produbljuje kriza koja nije potrebna. Ni ja nikome ne sporim da praznuje ono što želi", rekao je Jerinić.\nZamjenik ministra odbrane je ukazao da se mnogima u BiH ne sviđa praznovanje 1. marta, napominjući da nikada nije podignuta takva tenzija oko tog pitanja.\n"Pozivam bošnjačke političare da puste narod u Republici Srpskoj da voli 9. januar, kojeg će sigurno slaviti i narednih godina. To ne može niko da zabrani", rekao je Jerinić.\nMinistarstvo odbrane BiH pokrenulo je istragu pod kojim okolnostima je došlo do učešća i postrojavanja pripadnika Oružanih snaga BiH na proslavi Dana Repubike Srpske u Banjaluci, potvrđeno je iz ovog ministarstva.\nNa glavnom banjalučkom trgu juče je postrojena počasna jedinica Oružanih snaga BiH, odnosno Trećeg pješadijskog /Republika Srpska/ puka, čiji je starješina predao raport predsjedavajućem Predsjedništva BiH Mladenu Ivaniću.\nViše iz ove kategorije « DOBOJ: Odbornici SDA fabrikuju laži OTVORENO PISMO SDA DOBOJ: Zbog čega je Murvet Bajraktarević slavio 9. januar? »\nPosmatrač/pripravnik na 3 mjeseca\tsreda, 11 januar 2017 11:29 Link komentara\nAko i nebude nikakvih sankcija to je zato što je Ivanić javno svu odgovornost preuzeo na sebe, a ima pravo na sve što je uradio 8 i 9. januara kao predsednik (1 od 3).\nOvaj (ne mogu napisati "gospodin" jer mi drhti ruka) s druge strane ne radi ništa, a prima velike pare.


Primera: Atletiko na Grizmanov pogon, Espanjol ne voli "slepe miševe"\nFudbaleri Atletika pobedili su na svom terenu Hetafe sa 2:0, dok je Espanjol bio bolji od Valensije sa 1:0 u prvim utakmicama petog kola Primere.\n"Specijalni" ne želi da odustane\nMenadžer Čelsija Žoze Murinjo ponudio je 50 miliona evra za transfer fudbalera Atletika Antoana Grizmana, a pored novca spreman je da u Madrid prosledi i Mohameda Salaha.\nGrizman odbio novi ugovor sa Atletikom, želi u Čelsi\nFudbaler madridskog Atletika Antoan Grizman spreman je da u letnjem prelaznom roku pređe u Čelsi, prenosi engleski "Telegraf".\nGrizman prelazi u Atletiko Madrid\nFudbaler Real Sosijedada Antoan Grizman nalazi se na lekarskim pregledima u Madridu posle kojih će potpisati ugovor sa Atletikom za 30 miliona evra, prenela je danas španska Marka.\nGrizman nagovestio odlazak iz Sosijedada na kraju sezone\nFudbaler Real Sosijedad Antoan Grizman nagovestio je danas da bi mogao da ode iz španskog kluba na kraju sezone.


Ministarstvo državne uprave i lokalne samouprave | Kompetencije i vrednovanje rada državnih službenika – Fokus na ciljevima institucije i timskom radu\nVlada Srbije je na predlog Ministarstva državne uprave i lokalne samouprave donela uredbe kojima se uređuje vrednovanje radne uspešnosti državnih službenika i potrebne kompetencije za rad u državnim organima.\nCilj Uredbe o vrednovanju radne uspešnosti državnih službenika, koja je nedavno stupila na snagu je da se unapredi upravljanje kadrovima i državno službenički sistem.\nVrednovanje rada vršiće se na osnovu isopljavanja kompetencija, a to je skup znanja, vešina i ponašanja, a radni učinak sada se povezuje sa ciljevima državnog organa i institucije u kojoj službenik radi.\nNa taj način državni službenici, ali i rukovodioci biće stimulisani na timski rad. Službenik neće moći da dobije visoku ocenu, ukoliko sektor u kom radi nije ostvario postavljeni cilj.\nOva uredba se odnosi se na oko 30 000 zaposlenih u svim državnim službama (ne uključuje policijske službenike koji podležu posebnim pravilima ocenjivanja).\nNa potrebu da se ova oblast reformiše, ukazivala nam je i Evropska komisija u svojim izveštajima, ali smo i mi sami bili svesni potrebe da se sistem promeni, jer po dosadašnjem načinu ocenjivanja, 90 odsto službenika je bilo ocenjeno najvišom ocenom.\nDo sada u ocenjivanju zaposlenih nije bio postavljen ovaj okvir kompetncija, već se rad zaposlenih cenio samo na osnovu obavljanja konkretnih zadataka – ličnih ciljeva i često je izostajala veza sa ostvarivanjem ciljeva institucije. „Sada su u fokusu ciljevi instituciji i kompetencije za ostvarenje tih ciljeva, što podstiče da se svi orijentišu ka tome da ih ispune. To podstiče timski rad, više se bazira na kvalitetu, a ne kvantitetu i povećava odgovornost rukovodioca za izvršenje ciljeva institucije, koji stoga treba da podstiču svoje zaposlene da rade u svrhu dostizanja tih ciljeva“, rekao je državni sekretar Zoran Kasalović.\nOd kvaliteta rada pojedinca zavisiće njegova mogućnost napredovanja u veće zvanje na odgovornije radno mesto. Takođe, nekvalitetan rad dovodi do premeštaja na niže radno mesto (u nižem zvanju sa nižom platom) ili do otkaza.\nSadašnji zakon daje mogućnost da na osnovu ostvarenih rezultata rada državni službenik može da bude nagrađen u istom zvanju za ceo njegov radni vek, sa maksimalno do 40 odsto većom platom. Ubuduće, ako službenik obavlja poslove standardno – mogao bi da ostvari uvećanje od maksimalno 5 odsto svoje plate na svake tri godine provedenih u radnom odnosu, a prevazilazi očekivanja moguće je da ostvari veću platu za maksimalno 10 odsto na svake dve godine.\nKoliko će stvarno uvećanje plate biti i da li će ga biti, zavisiće od budžetskih mogućnosti.\nUredba o određivanju kompetencija za rad državnih službenika, koja stupa na snagu 4. februara, propisuje ponašajne kompetencije – Upravljanje informacijama, zadacima i ostvarivanje rezultata, orijentacija ka učenju i promenama, izgradnja i održavanje profesionalnih odnosa, savesnost, posvećenost i integritet.\nVrednovanje radne uspešnosti će se primenjivati na celu javnu upravu. Resorna ministarstva će za svoje oblasti tokom godine utvrđivati kompetencije i vrednovanje u javnim službama – zdravstvu, prosveti, ustanovama socijalne zaštite i kulture.


U srpskim slobodnim zonama promet 4,9 mlrd. € › Made-in-Germany.rs\nU slobodnim zonama u Srbiji u 2017. godini ukupan promet je dostigao nivo od 4,9 milijardi eura, što je za 2 posto više nego godinu pre, dok je vrednost investicija povećana za 12 posto na godišnjem nivou, na 208 miliona eura.\nDirektor Uprave za slobodne zone Milan Ristić je na sednici Grupacije slobodnih zona Srbije (GSZS) u Novom Sadu, naveo da je “FAS Slobodna zona” Kragujevac, koja inače “nosi” polovinu ukupnog prometa i ima najveći obim izvoza među slobodnim zonama, zabeležila u 2017. pad proizvodnje i izvoza za 15 do 20 posto u odnosu na 2016.\n– Proizvodnja u slobodnim zonama iznosila je 2,5 milijardi eura, što je za 4 posto više u odnosu na 2016. Vrednost izvoza je prošle godine bila 2,3 milijarde eura, sa rastom od 4 procenta. Broj zaposlenih u zonama je povećan za 13 posto, na 28.270 radnika, a rast prometa od 2 posto implicira da su u okviru slobodnih zona pokrenuti novi proizvodni procesi – rekao je Ristić predstavljajući preliminarne podatke iz izveštaja o poslovanju slobodnih zona u 2017. godini.\nPredsednik Grupacije slobodnih zona i carinskih skladišta Dragan Kostić je ovom prilikom istakao da postoji mogućnost otvaranja kancelarije Svetske organizacije slobodnih zona (WFZO) u Beogradu, što bi, uz kancelarije u Poljskoj i Kazahstanu, bila treća takva kancelarija nadležna za Jugoistočnu Evropu.\n– Zadatak kancelarija bio bi prikupljanje, analiza i obrada podataka o slobodnim zonama, podsticanje međusobne saradnje i razmena iskustava. Otvaranje takve kancelarije u Beogradu obezbedilo bi i rast ugleda Srbije pred stranim investitorima, ali i mogućnost dijaloga o statusu slobodnih zona u Evropi – objasnio je Kostić.


Američku vojsku opljačkali na vojnim vežbama u Ukrajini - 03.09.2015, Sputnik Srbija\nNa Jaroslavskom poligonu, gde se održavaju zajedničke vojne vežbe Ukrajine i SAD, opljačkana je vojna imovina u vrednosti od 215 hiljada dolara, saopštila je... 03.09.2015, Sputnik Srbija\npolitika, vesti, evropa, svet, ukrajina, nato\n20:06 03.09.2015 (Osveženo: 16:19 05.10.2015)\nNa Jaroslavskom poligonu, gde se održavaju zajedničke vojne vežbe Ukrajine i SAD, opljačkana je vojna imovina u vrednosti od 215 hiljada dolara, saopštila je pres-služba regionalnog MUP Ukrajine za Lavovsku oblast.\nPolicija je uspela brzo da reaguje i uhapsi dva osumnjičena — stanovnika lokalnog sela. Njima preti zatvor od 7 do 12 godina, uz konfiskaciju imovine.\n„Na pitanje zbog čega su opljačkali ovu opremu, odgovorili su da su nameravali da je predaju u punkt za reciklažu metala. Radnici regionalnog odeljenja su opljačkanu vojnu opremu oduzeli od prestupnika“, saopštio je šef MUP-a Ukrajine za Lavovsku oblast Dmitrij Zagarija.\nPrema informacija brojnih medija, sa Jaroslavskog poligona ukraden je radar za dronove „tals“ koji pripada Oružanim snagama SAD.